CELEX: 32021R0934
Language: el
Date: 2021-06-09 00:00:00
Title: Εκτελεστικός κανονισμός (ΕΕ) 2021/934 της Επιτροπής της 9ης Ιουνίου 2021 για τη θέσπιση ειδικών μέτρων ελέγχου για την αντιμετώπιση της κλασικής πανώλης των χοίρων (Κείμενο που παρουσιάζει ενδιαφέρον για τον ΕΟΧ)

10.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 204/18
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/934 ΤΗΣ ΕΠΙΤΡΟΠΗΣ
         της 9ης Ιουνίου 2021
         για τη θέσπιση ειδικών μέτρων ελέγχου για την αντιμετώπιση της κλασικής πανώλης των χοίρων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων» (1)), και ιδίως το άρθρο 71 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η κλασική πανώλη των χοίρων είναι λοιμώδης ιογενής νόσος δεσποζόμενων και άγριων χοιροειδών, η οποία μπορεί να επηρεάσει σοβαρά τον σχετικό ζωικό πληθυσμό και την κερδοφορία της κτηνοτροφίας, διαταράσσοντας τις μετακινήσεις φορτίων των εν λόγω ζώων και των προϊόντων τους εντός της Ένωσης και τις εξαγωγές σε τρίτες χώρες. Η εξάπλωση της νόσου μπορεί να επηρεάσει σημαντικά την παραγωγικότητα του κτηνοτροφικού τομέα εξαιτίας άμεσων αλλά και έμμεσων απωλειών.
                  
               
                     (2)
                  
                  
                     Η εκτελεστική απόφαση 2013/764/ΕΕ της Επιτροπής (2) ορίζει μέτρα ελέγχου της υγείας των ζώων όσον αφορά την κλασική πανώλη των χοίρων στα κράτη μέλη και έχει τροποποιηθεί αρκετές φορές, προκειμένου να ληφθούν υπόψη κυρίως οι εξελίξεις στην επιδημιολογική κατάσταση της Ένωσης όσον αφορά την εν λόγω νόσο. Ισχύει έως τις 21 Απριλίου 2021.
                  
               
                     (3)
                  
                  
                     Ο κανονισμός (ΕΕ) 2016/429 θεσπίζει νέο νομοθετικό πλαίσιο για την πρόληψη και τον έλεγχο νόσων που μεταδίδονται στα ζώα ή στον άνθρωπο. Η κλασική πανώλη των χοίρων αναφέρεται στο άρθρο 5 παράγραφος 1 στοιχείο α) σημείο ii) του εν λόγω κανονισμού και υπόκειται στους κανόνες πρόληψης και ελέγχου νόσων που καθορίζονται σε αυτόν. Επιπλέον, στο παράρτημα II του εκτελεστικού κανονισμού (ΕΕ) 2018/1882 της Επιτροπής (3), η κλασική πανώλη των χοίρων καταγράφεται ως νόσος κατηγορίας Α, Δ και Ε που προσβάλλει τα είδη Suidae και Tayassuidae, ενώ ο κατ’ εξουσιοδότηση κανονισμός (ΕΕ) 2020/687 της Επιτροπής (4) συμπληρώνει τους κανόνες ελέγχου νόσων κατηγορίας Α, Β και Γ οι οποίοι θεσπίζονται στον κανονισμό (ΕΕ) 2016/429, συμπεριλαμβανομένων των μέτρων ελέγχου νόσων για την κλασική πανώλη των χοίρων. Οι τρεις αυτές πράξεις εφαρμόζονται από τις 21 Απριλίου 2021.
                  
               
                     (4)
                  
                  
                     Είναι αναγκαίο να ευθυγραμμιστούν τα ισχύοντα ενωσιακά μέτρα ελέγχου για την κλασική πανώλη των χοίρων που καθορίζονται στην εκτελεστική απόφαση 2013/764/ΕΕ με το νέο νομοθετικό πλαίσιο για την υγεία των ζώων που θεσπίστηκε με τον κανονισμό (ΕΕ) 2016/429. Είναι επίσης αναγκαίο να ευθυγραμμιστούν όσο το δυνατόν περισσότερο οι κανόνες της Ένωσης με τα διεθνή πρότυπα, όπως αυτά που ορίζονται στο κεφάλαιο 15.2 «Infection with classical swine fever virus» του κώδικα υγείας χερσαίων ζώων του Παγκόσμιου Οργανισμού για την Υγεία των Ζώων (5) (κώδικας OIE).
                  
               
                     (5)
                  
                  
                     Η συνολική κατάσταση της κλασικής πανώλης των χοίρων στα κράτη μέλη τα οποία αφορά η εν λόγω νόσος, τόσο σε επιδημιολογικό επίπεδο όσο και σε επίπεδο διαχείρισης κινδύνου, ενέχει διαρκή κίνδυνο για πιθανή περαιτέρω εξάπλωσή της στην Ένωση. Τα γενικά μέτρα ελέγχου νόσων που θεσπίζονται στον κανονισμό (ΕΕ) 2016/429 και στον κατ’ εξουσιοδότηση κανονισμό (ΕΕ) 2020/687 δεν καλύπτουν όλες τις επιμέρους λεπτομέρειες και πτυχές σε σχέση με την εξάπλωση και την επιδημιολογική κατάσταση της κλασικής πανώλης των χοίρων. Ως εκ τούτου, είναι σκόπιμο να θεσπιστούν ειδικά μέτρα ελέγχου νόσων για περιορισμένη χρονική περίοδο, υπό κατάλληλους όρους με βάση την κατάσταση της κλασικής πανώλης των χοίρων στην Ένωση, προκειμένου να διασφαλιστεί ότι τα αναγκαία μέτρα εφαρμόζονται με ομοιόμορφο τρόπο στην Ένωση όποτε υπάρχει κίνδυνος εξάπλωσης της εν λόγω νόσου.
                  
               
                     (6)
                  
                  
                     Ο κανονισμός (ΕΕ) 2016/429 ορίζει ως εστία την επισήμως επιβεβαιωμένη εμφάνιση καταγεγραμμένης ή αναδυόμενης νόσου σε ένα ή περισσότερα ζώα σε εγκατάσταση ή άλλο χώρο όπου διατηρούνται ή βρίσκονται ζώα. Οι κανόνες που καθορίζονται στον παρόντα κανονισμό θα πρέπει να λαμβάνουν υπόψη αν η εστία κλασικής πανώλης των χοίρων εμφανίστηκε σε άγρια ή δεσποζόμενα χοιροειδή.
                  
               
                     (7)
                  
                  
                     Ο παρών κανονισμός θα πρέπει να προβλέπει μια προσέγγιση περιφερειοποίησης, η οποία θα πρέπει να εφαρμόζεται συμπληρωματικά προς τα μέτρα ελέγχου νόσων που θεσπίζονται στον κατ’ εξουσιοδότηση κανονισμό (ΕΕ) 2020/687. Ο παρών κανονισμός θα πρέπει να καταγράφει τις απαγορευμένες ζώνες των κρατών μελών τα οποία αφορά η κλασική πανώλη των χοίρων, προκειμένου να διατηρηθεί η προσέγγιση περιφερειοποίησης που θεσπίστηκε με την εκτελεστική απόφαση 2013/764/ΕΕ.
                  
               
                     (8)
                  
                  
                     Όσον αφορά τους κινδύνους εξάπλωσης της κλασικής πανώλης των χοίρων, οι μετακινήσεις φορτίων χοιροειδών και διαφόρων εμπορευμάτων χοιροειδών παρουσιάζουν διαφορετικά επίπεδα κινδύνου. Κατά γενικό κανόνα, οι μετακινήσεις φορτίων δεσποζόμενων χοιροειδών, ζωικού αναπαραγωγικού υλικού και ζωικών υποπροϊόντων χοιροειδών από απαγορευμένες ζώνες ενέχουν υψηλότερο επίπεδο κινδύνου όσον αφορά την έκθεση και τις συνέπειες από ό,τι οι μετακινήσεις φορτίων προϊόντων ζωικής προέλευσης, συμπεριλαμβανομένων ειδικότερα του νωπού κρέατος και των προϊόντων με βάση το κρέας. Ως εκ τούτου, οι μετακινήσεις φορτίων δεσποζόμενων χοιροειδών και διαφόρων προϊόντων χοιροειδών υψηλού κινδύνου από τις απαγορευμένες ζώνες που παρατίθενται στο παράρτημα I του παρόντος κανονισμού θα πρέπει να απαγορεύονται κατά τρόπο ανάλογο προς τον σχετικό κίνδυνο και λαμβανομένων υπόψη των κανόνων που θεσπίζονται στον κατ’ εξουσιοδότηση κανονισμό (ΕΕ) 2020/687 και στον κατ’ εξουσιοδότηση κανονισμό (ΕΕ) 2020/2154 της Επιτροπής (6).
                  
               
                     (9)
                  
                  
                     Οι κανόνες που θεσπίζονται στον κατ’ εξουσιοδότηση κανονισμό (ΕΕ) 2020/686 (7) συμπληρώνουν τον κανονισμό (ΕΕ) 2016/429, όσον αφορά την έγκριση των εγκαταστάσεων ζωικού αναπαραγωγικού υλικού, τα μητρώα εγκαταστάσεων ζωικού αναπαραγωγικού υλικού που πρέπει να τηρούνται από τις αρμόδιες αρχές, τις υποχρεώσεις τήρησης αρχείων από τους υπεύθυνους επιχειρήσεων, τις απαιτήσεις ιχνηλασιμότητας και υγείας των ζώων και τις απαιτήσεις πιστοποίησης υγείας των ζώων και κοινοποίησης για τις μετακινήσεις φορτίων ζωικού αναπαραγωγικού υλικού ορισμένων δεσποζόμενων χερσαίων ζώων στο εσωτερικό της Ένωσης, προκειμένου να αποτραπεί η εξάπλωση μεταδοτικών νόσων των ζώων στο εσωτερικό της Ένωσης μέσω του εν λόγω υλικού. Επομένως, οι κανόνες του παρόντος κανονισμού θα πρέπει να παραπέμπουν στον κατ’ εξουσιοδότηση κανονισμό (ΕΕ) 2020/689 της Επιτροπής (8) όσον αφορά τις πληροφορίες που πρέπει να τηρούν οι αρμόδιες αρχές σχετικά με εγκεκριμένες εγκαταστάσεις ζωικού αναπαραγωγικού υλικού για χοιροειδή.
                  
               
                     (10)
                  
                  
                     Ο κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (9) καθορίζει κανόνες για την υγεία των ζώων σε σχέση με τα ζωικά υποπροϊόντα με σκοπό να αποτρέψει και να ελαχιστοποιήσει τους κινδύνους για την υγεία των ζώων που προέρχονται από τα υποπροϊόντα αυτά. Επιπλέον, ο κανονισμός (ΕΕ) αριθ. 142/2011 της Επιτροπής (10) θεσπίζει ορισμένους κανόνες για την υγεία των ζώων όσον αφορά ζωικά υποπροϊόντα που εμπίπτουν στο πεδίο εφαρμογής του κανονισμού (ΕΚ) αριθ. 1069/2009, συμπεριλαμβανομένων κανόνων σχετικά με τις απαιτήσεις πιστοποίησης για τις μετακινήσεις φορτίων ζωικών υποπροϊόντων εντός της Ένωσης. Οι εν λόγω νομικές πράξεις δεν καλύπτουν όλες τις επιμέρους λεπτομέρειες και πτυχές που σχετίζονται με τον κίνδυνο εξάπλωσης της κλασικής πανώλης των χοίρων μέσω ζωικών υποπροϊόντων που προέρχονται από δεσποζόμενα και άγρια χοιροειδή στις απαγορευμένες ζώνες που παρατίθενται στο παράρτημα I του παρόντος κανονισμού. Ως εκ τούτου, είναι σκόπιμο να θεσπιστούν στον παρόντα κανονισμό ειδικά μέτρα ελέγχου νόσων για τα ζωικά υποπροϊόντα και τις μετακινήσεις φορτίων των εν λόγω υποπροϊόντων από απαγορευμένες ζώνες που παρατίθενται στο παράρτημα I του παρόντος κανονισμού, προκειμένου να διασφαλιστεί ότι τα αναγκαία μέτρα εφαρμόζονται με ομοιόμορφο τρόπο στην Ένωση όποτε υπάρχει κίνδυνος εξάπλωσης της εν λόγω νόσου.
                  
               
                     (11)
                  
                  
                     Για να αποφευχθούν περιττές διαταραχές στο εμπόριο, είναι σκόπιμο να καθοριστούν ορισμένες προϋποθέσεις και παρεκκλίσεις από τις απαγορεύσεις που προβλέπονται στον παρόντα κανονισμό. Οι παρεκκλίσεις θα πρέπει επίσης να λαμβάνουν υπόψη τους γενικούς κανόνες για την πρόληψη και τον έλεγχο των νόσων των ζώων οι οποίοι προβλέπονται στον κανονισμό (ΕΕ) 2016/429 και στον κατ’ εξουσιοδότηση κανονισμό (ΕΕ) 2020/687, καθώς και τις αρχές του κώδικα OIE όσον αφορά τα μέτρα μετριασμού του κινδύνου για την κλασική πανώλη των χοίρων.
                  
               
                     (12)
                  
                  
                     Το άρθρο 143 του κανονισμού (ΕΕ) 2016/429 προβλέπει ότι οι μετακινήσεις φορτίων ζώων, συμπεριλαμβανομένων των δεσποζόμενων χοιροειδών, θα πρέπει να συνοδεύονται από πιστοποιητικά υγείας των ζώων. Όταν σε φορτία δεσποζόμενων χοιροειδών που προορίζονται για ενδοενωσιακές μετακινήσεις εφαρμόζονται παρεκκλίσεις από την απαγόρευση μετακινήσεων φορτίων δεσποζόμενων χοιροειδών από τις απαγορευμένες ζώνες που παρατίθενται στο παράρτημα Ι του παρόντος κανονισμού, τα εν λόγω πιστοποιητικά υγείας των ζώων θα πρέπει να περιλαμβάνουν παραπομπή στον παρόντα κανονισμό, ώστε να διασφαλίζεται ότι στα συγκεκριμένα πιστοποιητικά υγείας των ζώων παρέχονται επαρκείς και ακριβείς πληροφορίες για την υγεία των ζώων. Είναι απαραίτητο να μετριαστούν οι κίνδυνοι που προκύπτουν από μετακινήσεις φορτίων και από μετακινήσεις για ιδιωτική χρήση νωπού κρέατος, προϊόντων με βάση το κρέας και οποιωνδήποτε άλλων προϊόντων ζωικής προέλευσης που προέρχονται από άγρια χοιροειδή, πτωμάτων άγριων χοιροειδών, τα οποία προορίζονται για κατανάλωση από τον άνθρωπο, και άγριων χοιροειδών από τις απαγορευμένες ζώνες που παρατίθενται στο παράρτημα I του παρόντος κανονισμού εντός του ίδιου οικείου κράτους μέλους και σε άλλα κράτη μέλη. Οι κίνδυνοι για την εξάπλωση της νόσου θα πρέπει να μειώνονται με την απαγόρευση των μετακινήσεων των εν λόγω προϊόντων και των μετακινήσεων άγριων χοιροειδών από τους υπευθύνους επιχειρήσεων, όπως ορίζεται στο άρθρο 101 του κατ’ εξουσιοδότηση κανονισμού 2020/688 της Επιτροπής (11), εντός των οικείων κρατών μελών, από τα οικεία κράτη μέλη και προς άλλα κράτη μέλη.
                  
               
                     (13)
                  
                  
                     Το άρθρο 167 παράγραφος 1 στοιχείο β) του κανονισμού (ΕΕ) 2016/429 προβλέπει ότι τα πιστοποιητικά υγείας των ζώων που εκδίδονται από την αρμόδια αρχή του κράτους μέλους προέλευσης πρέπει να συνοδεύουν τα φορτία προϊόντων ζωικής προέλευσης, συμπεριλαμβανομένων των προϊόντων χοιροειδών, τα οποία επιτρέπεται να μετακινούνται από μια απαγορευμένη ζώνη που έχει οριοθετηθεί σύμφωνα με το άρθρο 71 παράγραφος 3 του εν λόγω κανονισμού και υπόκειται σε ορισμένα μέτρα ελέγχου νόσων. Όταν ο παρών κανονισμός προβλέπει παρεκκλίσεις από τις απαγορεύσεις μετακινήσεων φορτίων προϊόντων ζωικής προέλευσης από τις απαγορευμένες ζώνες που παρατίθενται στο παράρτημα I του παρόντος κανονισμού, τα συνοδευτικά πιστοποιητικά υγείας των ζώων θα πρέπει να περιλαμβάνουν παραπομπή στον παρόντα κανονισμό, ώστε να διασφαλίζεται ότι παρέχονται επαρκείς και ακριβείς υγειονομικές πληροφορίες σύμφωνα με τον κατ’ εξουσιοδότηση κανονισμό (ΕΕ) 2020/2154.
                  
               
                     (14)
                  
                  
                     Οι μετακινήσεις φορτίων νωπού ή μεταποιημένου κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα Ι του παρόντος κανονισμού ή διατηρούνται εκτός των εν λόγω απαγορευμένων ζωνών αλλά σφάζονται σε αυτές, θα πρέπει να υπόκεινται σε λιγότερο αυστηρές απαιτήσεις πιστοποίησης, ώστε να αποφεύγονται τυχόν περιττοί και υπερβολικά επαχθείς περιορισμοί στο εμπόριο. Θα πρέπει να είναι δυνατόν να εγκρίνονται μετακινήσεις των εν λόγω φορτίων στο έδαφος του ίδιου κράτους μέλους και προς άλλα κράτη μέλη με βάση τα σήματα καταλληλότητας ή τα αναγνωριστικά σήματα των οποίων η τοποθέτηση πραγματοποιείται στις εγκαταστάσεις, υπό την προϋπόθεση ότι οι εν λόγω εγκαταστάσεις έχουν οριστεί σύμφωνα με τους κανόνες που θεσπίζονται στον παρόντα κανονισμό. Οι αρμόδιες αρχές θα πρέπει να ορίζουν εγκαταστάσεις μόνο αν τα δεσποζόμενα χοιροειδή και τα προϊόντα τους που είναι επιλέξιμα για μετακινήσεις εκτός των εν λόγω απαγορευμένων ζωνών είναι σαφώς διαχωρισμένα από τα ζώα και τα προϊόντα που δεν είναι επιλέξιμα για τις εν λόγω εγκεκριμένες μετακινήσεις.
                  
               
                     (15)
                  
                  
                     Επίσης, σε ειδικές περιπτώσεις, το νωπό κρέας από δεσποζόμενα χοιροειδή θα πρέπει να φέρει σήμανση σύμφωνα με τις απαιτήσεις για τη σήμανση νωπού κρέατος από τη ζώνη προστασίας και τη ζώνη επιτήρησης που καθορίζονται στο παράρτημα IX του κατ’ εξουσιοδότηση κανονισμού (ΕΕ) 2020/687 ή το νωπό κρέας και τα προϊόντα με βάση το κρέας, συμπεριλαμβανομένων των εντέρων αλλαντοποιίας, από δεσποζόμενα χοιροειδή θα πρέπει να επισημαίνονται με ειδικά σήματα. Τα εν λόγω ειδικά σήματα δεν θα πρέπει να συγχέονται με τη σφραγίδα καταλληλότητας που αναφέρεται στο άρθρο 48 του εκτελεστικού κανονισμού (ΕΕ) 2019/627 της Επιτροπής (12) ή με το αναγνωριστικό σήμα που προβλέπεται στο άρθρο 5 παράγραφος 1 στοιχείο β) του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (13).
                  
               
                     (16)
                  
                  
                     Ορισμένα μέτρα μετριασμού του κινδύνου και ενισχυμένα μέτρα βιοπροφύλαξης είναι αναγκαία για την πρόληψη και τον έλεγχο της κλασικής πανώλης των χοίρων σε εγκαταστάσεις δεσποζόμενων χοιροειδών. Τα μέτρα αυτά θα πρέπει να καθοριστούν στο παράρτημα II του παρόντος κανονισμού και θα πρέπει να καλύπτουν τις εγκαταστάσεις που υπόκεινται σε παρεκκλίσεις για τις μετακινήσεις φορτίων χοιροειδών που παρατίθενται στις απαγορευμένες ζώνες που παρατίθενται στο παράρτημα I του παρόντος κανονισμού. Τα μέτρα αυτά θα πρέπει να αφορούν τις υφιστάμενες διαδικασίες και υποδομές σε εγκαταστάσεις δεσποζόμενων χοιροειδών· θα πρέπει επίσης να αντιμετωπίζουν τον κίνδυνο που προκύπτει από ζώα (εκτός των δεσποζόμενων χοίρων) που περιφέρονται στις εγκαταστάσεις και τα κτίρια. Ο κίνδυνος αυτός είναι υψηλότερος όταν αφορά άγρια χοιροειδή που εισέρχονται στις εγκαταστάσεις και στα κτίρια. Όταν εμπλέκονται άλλα είδη (ζώα συντροφιάς ή επιβλαβείς οργανισμοί) που ενεργούν ως μικροβιοφόροι οργανισμοί, ο κίνδυνος εξακολουθεί να υφίσταται και θα πρέπει επίσης να αντιμετωπίζεται.
                  
               
                     (17)
                  
                  
                     Με βάση τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, ο κανονισμός (ΕΕ) 2016/429 και οι πράξεις της Επιτροπής που βασίζονται σ’ αυτόν εφαρμόζονται ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία μετά τη λήξη της μεταβατικής περιόδου που προβλέπεται στη συμφωνία αποχώρησης. Συνεπώς, οι αναφορές στα κράτη μέλη στον παρόντα κανονισμό θα πρέπει να περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.
                  
               
                     (18)
                  
                  
                     Δεδομένου ότι ο κανονισμός (ΕΕ) 2016/429 εφαρμόζεται από τις 21 Απριλίου 2021, ο παρών κανονισμός θα πρέπει να αρχίσει να εφαρμόζεται την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης, ώστε τα μέτρα να εφαρμοστούν εγκαίρως.
                  
               
                     (19)
                  
                  
                     Ο παρών κανονισμός θα πρέπει να εφαρμοστεί για περίοδο τουλάχιστον πέντε ετών, λαμβανομένης υπόψη της πείρας της Ένωσης από την αντιμετώπιση της κλασικής πανώλης των χοίρων, καθώς και της τρέχουσας επιδημιολογικής κατάστασης και των μέτρων διαχείρισης νόσων που εφαρμόζονται για αυτή τη νόσο στα κράτη μέλη τα οποία αφορά η εν λόγω νόσος. Η διάρκεια των εν λόγω μέτρων και οι απαγορευμένες ζώνες που παρατίθενται στο παράρτημα Ι του παρόντος κανονισμού θα πρέπει να παρακολουθούνται και να επανεξετάζονται όταν προκύπτουν νέα στοιχεία.
                  
               
                     (20)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΚΕΦΑΛΑΙΟ I
         
            ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ
         
         
            Άρθρο 1
            Αντικείμενο και πεδίο εφαρμογής
            
               1.   Ο παρών κανονισμός θεσπίζει:
               
                           α)
                        
                        
                           ειδικά μέτρα ελέγχου νόσων όσον αφορά την κλασική πανώλη των χοίρων, τα οποία πρέπει να εφαρμόζονται για περιορισμένη χρονική περίοδο από τα κράτη μέλη (14) που διαθέτουν απαγορευμένες ζώνες οι οποίες παρατίθενται στο παράρτημα I του παρόντος κανονισμού (στο εξής: οικεία κράτη μέλη).
                           Τα εν λόγω ειδικά μέτρα ελέγχου νόσων εφαρμόζονται σε δεσποζόμενα και άγρια χοιροειδή και σε προϊόντα ζωικής προέλευσης, ζωικό αναπαραγωγικό υλικό και ζωικά υποπροϊόντα που προέρχονται από χοιροειδή και είναι συμπληρωματικά των μέτρων που εφαρμόζονται για την προστασία και την επιτήρηση των απαγορευμένων και των μολυσμένων ζωνών που οριοθετούνται από τις αρμόδιες αρχές των οικείων κρατών μελών σύμφωνα με το άρθρο 21 παράγραφος 1 και το άρθρο 63 του κατ’ εξουσιοδότηση κανονισμού (ΕΕ) 2020/687.
                        
                     
                           β)
                        
                        
                           ειδικά μέτρα ελέγχου νόσων όσον αφορά την κλασική πανώλη των χοίρων, τα οποία πρέπει να εφαρμόζονται για περιορισμένη χρονική περίοδο από όλα τα κράτη μέλη.
                        
                     
            
               2.   Ο παρών κανονισμός ισχύει για:
               
                           α)
                        
                        
                           τις μετακινήσεις φορτίων από τις απαγορευμένες ζώνες που παρατίθενται στο παράρτημα I:
                           
                                       i)
                                    
                                    
                                       χοιροειδών που διατηρούνται σε εγκαταστάσεις οι οποίες βρίσκονται σε απαγορευμένες ζώνες που παρατίθενται στο παράρτημα I·
                                    
                                 
                                       ii)
                                    
                                    
                                       ζωικού αναπαραγωγικού υλικού, προϊόντων ζωικής προέλευσης και ζωικών υποπροϊόντων που προέρχονται από τα δεσποζόμενα χοιροειδή τα οποία αναφέρονται στο στοιχείο α) σημείο i)·
                                    
                                 
                     
                           β)
                        
                        
                           μετακινήσεις:
                           
                                       i)
                                    
                                    
                                       φορτίων άγριων χοιροειδών στα οικεία κράτη μέλη·
                                    
                                 
                                       ii)
                                    
                                    
                                       φορτίων και μετακινήσεις, για ιδιωτική χρήση από κυνηγούς, προϊόντων ζωικής προέλευσης και ζωικών υποπροϊόντων που προέρχονται από άγρια χοιροειδή στις απαγορευμένες ζώνες που παρατίθενται στο παράρτημα I ή μεταποιούνται σε εγκαταστάσεις που βρίσκονται στις εν λόγω απαγορευμένες ζώνες·
                                    
                                 
                     
                           γ)
                        
                        
                           υπευθύνους επιχειρήσεων τροφίμων που χειρίζονται τα φορτία που αναφέρονται στα στοιχεία α) και β).
                        
                     
            
               3.   Τα μέτρα ελέγχου νόσων που αναφέρονται στην παράγραφο 1 καλύπτουν τα ακόλουθα:
               
                           α)
                        
                        
                           το κεφάλαιο II θεσπίζει ειδικούς κανόνες για την οριοθέτηση απαγορευμένων ζωνών οι οποίες παρατίθενται στο παράρτημα I σε περίπτωση εμφάνισης εστίας κλασικής πανώλης των χοίρων·
                        
                     
                           β)
                        
                        
                           το κεφάλαιο III θεσπίζει ειδικά μέτρα ελέγχου νόσων που εφαρμόζονται σε φορτία χοιροειδών τα οποία διατηρούνται σε απαγορευμένες ζώνες οι οποίες παρατίθενται στο παράρτημα I και σε προϊόντα που προέρχονται από αυτά στα οικεία κράτη μέλη·
                        
                     
                           γ)
                        
                        
                           το κεφάλαιο IV θεσπίζει ειδικά μέτρα μετριασμού του κινδύνου για τις επιχειρήσεις τροφίμων στα οικεία κράτη μέλη·
                        
                     
                           δ)
                        
                        
                           το κεφάλαιο V θεσπίζει ειδικά μέτρα ελέγχου νόσων που εφαρμόζονται σε άγρια χοιροειδή στα οικεία κράτη μέλη·
                        
                     
                           ε)
                        
                        
                           το κεφάλαιο VI θεσπίζει τις τελικές διατάξεις.
                        
                     
         
         
            Άρθρο 2
            Ορισμοί
            Για τους σκοπούς του παρόντος κανονισμού, ισχύουν οι ορισμοί που προβλέπονται στον κατ’ εξουσιοδότηση κανονισμό (ΕΕ) 2020/687.
            Επιπλέον, ισχύουν οι ακόλουθοι ορισμοί:
            
                        α)
                     
                     
                        «χοιροειδές»: ζώο που ανήκει στα είδη οπληφόρων της οικογένειας Suidae τα οποία παρατίθενται στο παράρτημα III του κανονισμού (ΕΕ) 2016/429·
                     
                  
                        β)
                     
                     
                        «ζωικό αναπαραγωγικό υλικό»: σπέρμα, ωοκύτταρα και έμβρυα χοιροειδών που προέρχονται από δεσποζόμενα χοιροειδή για τεχνητή αναπαραγωγή·
                     
                  
                        γ)
                     
                     
                        «υλικά της κατηγορίας 2»: τα ζωικά υποπροϊόντα που αναφέρονται στο άρθρο 9 του κανονισμού (ΕΚ) αριθ. 1069/2009 τα οποία λαμβάνονται από δεσποζόμενα χοιροειδή·
                     
                  
                        δ)
                     
                     
                        «υλικά της κατηγορίας 3»: τα ζωικά υποπροϊόντα που αναφέρονται στο άρθρο 10 του κανονισμού (ΕΚ) αριθ. 1069/2009 τα οποία λαμβάνονται από δεσποζόμενα χοιροειδή.
                     
                  
         ΚΕΦΑΛΑΙΟ II
         
            ΕΙΔΙΚΟΙ ΚΑΝΟΝΕΣ ΓΙΑ ΤΗΝ ΟΡΙΟΘΕΤΗΣΗ ΑΠΑΓΟΡΕΥΜΕΝΩΝ ΖΩΝΩΝ ΣΕ ΠΕΡΙΠΤΩΣΗ ΕΚΔΗΛΩΣΗΣ ΕΣΤΙΑΣ ΚΛΑΣΙΚΗΣ ΠΑΝΩΛΗΣ ΤΩΝ ΧΟΙΡΩΝ ΚΑΙ ΤΗΝ ΕΦΑΡΜΟΓΗ ΕΙΔΙΚΩΝ ΜΕΤΡΩΝ ΕΛΕΓΧΟΥ ΝΟΣΩΝ ΣΕ ΟΛΑ ΤΑ ΚΡΑΤΗ ΜΕΛΗ
         
         
            Άρθρο 3
            Ειδικοί κανόνες για την οριοθέτηση απαγορευμένων ζωνών και μολυσμένων ζωνών σε περίπτωση εκδήλωσης εστίας κλασικής πανώλης των χοίρων
            Σε περίπτωση εκδήλωσης εστίας κλασικής πανώλης των χοίρων σε δεσποζόμενα ή άγρια χοιροειδή, οι αρμόδιες αρχές των κρατών μελών οριοθετούν:
            
                        α)
                     
                     
                        σε περίπτωση εκδήλωσης εστίας σε δεσποζόμενα χοιροειδή, απαγορευμένη ζώνη σύμφωνα με το άρθρο 21 παράγραφος 1 του κατ’ εξουσιοδότηση κανονισμού (ΕΕ) 2020/687· ή
                     
                  
                        β)
                     
                     
                        σε περίπτωση εκδήλωσης εστίας σε άγρια χοιροειδή, μολυσμένη ζώνη σύμφωνα με το άρθρο 63 του κατ’ εξουσιοδότηση κανονισμού (ΕΕ) 2020/687.
                     
                  
         
            Άρθρο 4
            Ειδικοί κανόνες για την καταγραφή απαγορευμένων ζωνών στο παράρτημα I σε περίπτωση εκδήλωσης εστίας κλασικής πανώλης των χοίρων σε άγρια χοιροειδή σε κράτος μέλος
            
               1.   Έπειτα από εκδήλωση εστίας κλασικής πανώλης των χοίρων σε άγρια χοιροειδή σε περιοχή κράτους μέλους, η εν λόγω περιοχή καταγράφεται ως απαγορευμένη ζώνη στο παράρτημα Ι.
            
            
               2.   Οι αρμόδιες αρχές του οικείου κράτους μέλους διασφαλίζουν ότι τα όρια της μολυσμένης ζώνης που οριοθετείται σύμφωνα με το άρθρο 63 του κατ’ εξουσιοδότηση κανονισμού (ΕΕ) 2020/687 προσαρμόζονται χωρίς καθυστέρηση ώστε να περιλαμβάνουν τουλάχιστον τη σχετική απαγορευμένη ζώνη που παρατίθεται στο παράρτημα I του παρόντος κανονισμού για το εν λόγω κράτος μέλος.
            
         
         
            Άρθρο 5
            
               Γενική εφαρμογή ειδικών μέτρων ελέγχου νόσων
               στις απαγορευμένες ζώνες
            
            Τα οικεία κράτη μέλη εφαρμόζουν τα ειδικά μέτρα ελέγχου νόσων που προβλέπονται στα άρθρα 3 και 4 του παρόντος κανονισμού στις απαγορευμένες ζώνες που παρατίθενται στο παράρτημα Ι του παρόντος κανονισμού, επιπλέον των μέτρων ελέγχου νόσων που πρέπει να εφαρμόζονται σύμφωνα με τον κατ’ εξουσιοδότηση κανονισμό (ΕΕ) 2020/687 στις:
            
                        α)
                     
                     
                        απαγορευμένες ζώνες που οριοθετούνται σύμφωνα με το άρθρο 21 παράγραφος 1 του κατ’ εξουσιοδότηση κανονισμού (ΕΕ) 2020/687·
                     
                  
                        β)
                     
                     
                        μολυσμένες ζώνες που οριοθετούνται σύμφωνα με το άρθρο 63 του κατ’ εξουσιοδότηση κανονισμού (ΕΕ) 2020/687.
                     
                  
         ΚΕΦΑΛΑΙΟ III
         
            ΕΙΔΙΚΑ ΜΕΤΡΑ ΕΛΕΓΧΟΥ ΝΟΣΩΝ ΠΟΥ ΕΦΑΡΜΟΖΟΝΤΑΙ ΣΕ ΦΟΡΤΙΑ ΧΟΙΡΟΕΙΔΩΝ ΤΑ ΟΠΟΙΑ ΔΙΑΤΗΡΟΥΝΤΑΙ ΣΕ ΑΠΑΓΟΡΕΥΜΕΝΕΣ ΖΩΝΕΣ ΚΑΙ ΣΕ ΠΡΟΪΟΝΤΑ ΤΟΥΣ ΣΤΑ ΟΙΚΕΙΑ ΚΡΑΤΗ ΜΕΛΗ
         
         
            ΤΜΗΜΑ 1
         
         
            
               Ειδικές απαγορεύσεις σε μετακινήσεις φορτίων δεσποζόμενων χοιροειδών και προϊόντων τους στα οικεία κράτη μέλη
            
         
         
            Άρθρο 6
            Ειδική απαγόρευση μετακινήσεων, από τις απαγορευμένες ζώνες, φορτίων χοιροειδών που διατηρούνται σε απαγορευμένες ζώνες
            Οι αρμόδιες αρχές των οικείων κρατών μελών απαγορεύουν τις μετακινήσεις φορτίων χοιροειδών που διατηρούνται στις απαγορευμένες ζώνες που παρατίθενται στο παράρτημα Ι από τις εν λόγω απαγορευμένες ζώνες.
         
         
            Άρθρο 7
            Ειδική απαγόρευση μετακινήσεων, από τις απαγορευμένες ζώνες, φορτίων ζωικού αναπαραγωγικού υλικού που λαμβάνεται από χοιροειδή τα οποία διατηρούνται σε απαγορευμένες ζώνες
            Οι αρμόδιες αρχές των οικείων κρατών μελών απαγορεύουν τις μετακινήσεις φορτίων ζωικού αναπαραγωγικού υλικού που λαμβάνεται από χοιροειδή τα οποία διατηρούνται στις απαγορευμένες ζώνες που παρατίθενται στο παράρτημα Ι από τις εν λόγω απαγορευμένες ζώνες.
         
         
            Άρθρο 8
            Ειδική απαγόρευση μετακινήσεων, από τις απαγορευμένες ζώνες, φορτίων ζωικών υποπροϊόντων που προέρχονται από χοιροειδή τα οποία διατηρούνται σε απαγορευμένες ζώνες
            Οι αρμόδιες αρχές των οικείων κρατών μελών απαγορεύουν τις μετακινήσεις, από τις απαγορευμένες ζώνες που παρατίθενται στο παράρτημα Ι, φορτίων ζωικών υποπροϊόντων που λαμβάνονται από χοιροειδή τα οποία διατηρούνται στις εν λόγω απαγορευμένες ζώνες.
         
         
            Άρθρο 9
            Ειδική απαγόρευση μετακινήσεων, από τις απαγορευμένες ζώνες, φορτίων νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε απαγορευμένες ζώνες
            
               1.   Οι αρμόδιες αρχές των οικείων κρατών μελών απαγορεύουν τις μετακινήσεις, από τις απαγορευμένες ζώνες που παρατίθενται στο παράρτημα Ι, φορτίων νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις εν λόγω απαγορευμένες ζώνες.
            
            
               2.   Οι αρμόδιες αρχές των οικείων κρατών μελών μπορούν να αποφασίσουν ότι η απαγόρευση που προβλέπεται στην παράγραφο 1 του παρόντος άρθρου δεν εφαρμόζεται σε φορτία προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε απαγορευμένες ζώνες οι οποίες παρατίθενται στο παράρτημα Ι του παρόντος κανονισμού και έχουν υποβληθεί στη σχετική επεξεργασία μετριασμού του κινδύνου όσον αφορά την κλασική πανώλη των χοίρων σύμφωνα με το παράρτημα VII του κατ’ εξουσιοδότηση κανονισμού (ΕΕ) 2020/687, σε εγκαταστάσεις που έχουν οριστεί σύμφωνα με το άρθρο 23 παράγραφος 1 του παρόντος κανονισμού.
            
         
         
            ΤΜΗΜΑ 2
         
         
            
               Γενικοί όροι για παρεκκλίσεις που επιτρέπουν μετακινήσεις, από τις απαγορευμένες ζώνες, φορτίων χοιροειδών που διατηρούνται σε απαγορευμένες ζώνες
            
         
         
            Άρθρο 10
            Γενικοί όροι για παρεκκλίσεις από την ειδική απαγόρευση που αφορά τις μετακινήσεις, από τις απαγορευμένες ζώνες, φορτίων χοιροειδών που διατηρούνται σε απαγορευμένες ζώνες
            
               1.   Κατά παρέκκλιση από την ειδική απαγόρευση που προβλέπεται στο άρθρο 6, οι αρμόδιες αρχές των οικείων κρατών μελών μπορούν να εγκρίνουν μετακινήσεις, από τις απαγορευμένες ζώνες που παρατίθενται στο παράρτημα Ι, φορτίων χοιροειδών που διατηρούνται στις εν λόγω απαγορευμένες ζώνες, στις περιπτώσεις που καλύπτονται από τα άρθρα 18 έως 22, με την επιφύλαξη της συμμόρφωσης με τους ειδικούς όρους που καθορίζονται στα εν λόγω άρθρα και υπό τους ακόλουθους όρους:
               
                           α)
                        
                        
                           υπό τους γενικούς όρους που προβλέπονται στο άρθρο 28 παράγραφοι 2 έως 7 του κατ’ εξουσιοδότηση κανονισμού (ΕΕ) 2020/687· και
                        
                     
                           β)
                        
                        
                           υπό τους συμπληρωματικούς γενικούς όρους σχετικά με:
                           
                                       i)
                                    
                                    
                                       τις μετακινήσεις φορτίων δεσποζόμενων χοιροειδών από τις απαγορευμένες ζώνες που παρατίθενται στο παράρτημα I, οι οποίοι προβλέπονται στο άρθρο 11·
                                    
                                 
                                       ii)
                                    
                                    
                                       τις εγκαταστάσεις για δεσποζόμενα χοιροειδή που βρίσκονται σε απαγορευμένες ζώνες οι οποίες παρατίθενται στο παράρτημα I, οι οποίοι προβλέπονται στο άρθρο 12·
                                    
                                 
                                       iii)
                                    
                                    
                                       τα μέσα μεταφοράς που χρησιμοποιούνται για τη μεταφορά δεσποζόμενων χοιροειδών από απαγορευμένες ζώνες που παρατίθενται στο παράρτημα I, οι οποίοι προβλέπονται στο άρθρο 13.
                                    
                                 
                     
            
               2.   Πριν από τη χορήγηση των εγκρίσεων που προβλέπονται στα άρθρα 18 έως 22, οι αρμόδιες αρχές των οικείων κρατών μελών προβαίνουν σε εκτίμηση των κινδύνων που απορρέουν από τις εν λόγω εγκρίσεις, η οποία πρέπει να αποδεικνύει ότι ο κίνδυνος εξάπλωσης της κλασικής πανώλης των χοίρων είναι αμελητέος.
            
         
         
            Άρθρο 11
            Πρόσθετοι γενικοί όροι για τις μετακινήσεις, από τις απαγορευμένες ζώνες, φορτίων χοιροειδών που διατηρούνται σε απαγορευμένες ζώνες
            
               1.   Οι αρμόδιες αρχές των οικείων κρατών μελών εγκρίνουν μετακινήσεις χοιροειδών που διατηρούνται στις απαγορευμένες ζώνες που παρατίθενται στο παράρτημα Ι, από τις εν λόγω απαγορευμένες ζώνες, στις περιπτώσεις που καλύπτονται από τα άρθρα 18 έως 22, με την επιφύλαξη της συμμόρφωσης με τους ειδικούς όρους που καθορίζονται στα εν λόγω άρθρα και υπό την προϋπόθεση ότι:
               
                           α)
                        
                        
                           τα χοιροειδή διατηρήθηκαν στην εγκατάσταση αποστολής και δεν μετακινήθηκαν από αυτήν για χρονική περίοδο τουλάχιστον 90 ημερών πριν από την ημερομηνία μετακίνησης, ή από τη γέννησή τους, αν είναι ηλικίας μικρότερης των 90 ημερών, και κατά την περίοδο των 30 ημερών αμέσως πριν από την ημερομηνία αποστολής δεν εισήλθαν στην εν λόγω εγκατάσταση άλλα δεσποζόμενα χοιροειδή από τις απαγορευμένες ζώνες που παρατίθενται στο παράρτημα I:
                           
                                       i)
                                    
                                    
                                       στην εν λόγω εγκατάσταση αποστολής· ή
                                    
                                 
                                       ii)
                                    
                                    
                                       στην επιδημιολογική μονάδα της εν λόγω εγκατάστασης αποστολής στην οποία διατηρούνταν πλήρως διαχωρισμένα τα χοιροειδή που πρόκειται να μετακινηθούν. Η αρμόδια αρχή καθορίζει τα όρια της εν λόγω επιδημιολογικής μονάδας μετά τη διενέργεια εκτίμησης κινδύνου η οποία επιβεβαιώνει ότι η δομή, το μέγεθος και η απόσταση μεταξύ των διαφόρων επιδημιολογικών μονάδων και οι εργασίες που πραγματοποιούνται διασφαλίζουν ξεχωριστές εγκαταστάσεις ενσταβλισμού, διατήρησης και σίτισης των δεσποζόμενων χοιροειδών, με αποτέλεσμα ο ιός της κλασικής πανώλης των χοίρων να μην μπορεί να εξαπλωθεί από τη μια επιδημιολογική μονάδα σε άλλη·
                                    
                                 
                     
                           β)
                        
                        
                           έχει διενεργηθεί κλινική εξέταση στα χοιροειδή που διατηρούνται στην εγκατάσταση αποστολής, συμπεριλαμβανομένων των ζώων που πρόκειται να μετακινηθούν, με ευνοϊκά αποτελέσματα όσον αφορά την κλασική πανώλη των χοίρων:
                           
                                       i)
                                    
                                    
                                       από επίσημο/-η κτηνίατρο·
                                    
                                 
                                       ii)
                                    
                                    
                                       εντός 24 ωρών πριν από τον χρόνο μετακίνησης του φορτίου·
                                    
                                 
                                       iii)
                                    
                                    
                                       σύμφωνα με το άρθρο 3 παράγραφοι 1 και 2 του κατ’ εξουσιοδότηση κανονισμού (ΕΕ) 2020/687 και το παράρτημα Ι σημείο Α.1 του εν λόγω κανονισμού·
                                    
                                 
                     
                           γ)
                        
                        
                           εάν είναι αναγκαίο, σύμφωνα με τις οδηγίες της αρμόδιας αρχής, έχουν πραγματοποιηθεί δοκιμασίες ταυτοποίησης παθογόνου οργανισμού ή δοκιμασίες ανίχνευσης αντισωμάτων πριν από την ημερομηνία μετακίνησης του φορτίου από την εγκατάσταση αποστολής:
                           
                                       i)
                                    
                                    
                                       μετά την κλινική εξέταση που αναφέρεται στο στοιχείο β) για χοιροειδή που διατηρούνται στην εγκατάσταση, συμπεριλαμβανομένων των ζώων που πρόκειται να μετακινηθούν· και
                                    
                                 
                                       ii)
                                    
                                    
                                       σύμφωνα με το παράρτημα I σημείο Α.2 του κατ’ εξουσιοδότηση κανονισμού (ΕΕ) 2020/687.
                                    
                                 
                     
            
               2.   Οι αρμόδιες αρχές των οικείων κρατών μελών λαμβάνουν, κατά περίπτωση, αρνητικά αποτελέσματα από τις δοκιμασίες ταυτοποίησης παθογόνου οργανισμού που αναφέρονται στην παράγραφο 1 στοιχείο γ), πριν από την έγκριση μετακίνησης του φορτίου.
            
         
         
            Άρθρο 12
            Συμπληρωματικοί γενικοί όροι για εγκαταστάσεις δεσποζόμενων χοιροειδών που βρίσκονται σε απαγορευμένες ζώνες
            Οι αρμόδιες αρχές των οικείων κρατών μελών εγκρίνουν μετακινήσεις, από τις απαγορευμένες ζώνες που παρατίθενται στο παράρτημα Ι, χοιροειδών που διατηρούνται σε εγκαταστάσεις οι οποίες βρίσκονται στις εν λόγω απαγορευμένες ζώνες εκτός των εν λόγω ζωνών, στις περιπτώσεις που καλύπτονται από τα άρθρα 18 έως 22, με την επιφύλαξη της συμμόρφωσης με τους ειδικούς όρους που καθορίζονται στα εν λόγω άρθρα και υπό την προϋπόθεση ότι:
            
                        α)
                     
                     
                        επίσημος/-η κτηνίατρος επισκέφθηκε την εγκατάσταση αποστολής τουλάχιστον μία φορά μετά την καταγραφή των απαγορευμένων ζωνών στο παράρτημα I του παρόντος κανονισμού και στην εγκατάσταση πραγματοποιούνται τακτικές επισκέψεις επίσημων κτηνιάτρων, όπως προβλέπεται στο άρθρο 26 παράγραφος 2 του κατ’ εξουσιοδότηση κανονισμού (ΕΕ) 2020/687, τουλάχιστον δύο φορές ετησίως, με χρονικό διάστημα τουλάχιστον τεσσάρων μηνών μεταξύ των εν λόγω επισκέψεων·
                     
                  
                        β)
                     
                     
                        στην εγκατάσταση αποστολής εφαρμόζονται απαιτήσεις βιοπροφύλαξης για την κλασική πανώλη των χοίρων:
                        
                                    i)
                                 
                                 
                                    σύμφωνα με τα ενισχυμένα μέτρα βιοπροφύλαξης για εγκαταστάσεις δεσποζόμενων χοιροειδών που βρίσκονται σε απαγορευμένες ζώνες οι οποίες παρατίθενται στο παράρτημα II· και
                                 
                              
                                    ii)
                                 
                                 
                                    όπως θεσπίζονται από το οικείο κράτος μέλος·
                                 
                              
                  
                        γ)
                     
                     
                        στην εγκατάσταση αποστολής διενεργείται συνεχής επιτήρηση με δοκιμασίες ταυτοποίησης παθογόνου οργανισμού και δοκιμασίες ανίχνευσης αντισωμάτων για την κλασική πανώλη των χοίρων:
                        
                                    i)
                                 
                                 
                                    σύμφωνα με το άρθρο 3 παράγραφος 2 του κατ’ εξουσιοδότηση κανονισμού (ΕΕ) 2020/687 και το παράρτημα Ι του εν λόγω κανονισμού·
                                 
                              
                                    ii)
                                 
                                 
                                    με αρνητικά αποτελέσματα για τουλάχιστον τα δύο πρώτα νεκρά δεσποζόμενα χοιροειδή ηλικίας άνω των 60 ημερών κάθε εβδομάδα ή, αν δεν υπάρχουν τέτοια νεκρά ζώα ηλικίας άνω των 60 ημερών, για οποιαδήποτε νεκρά δεσποζόμενα χοιροειδή μετά τον απογαλακτισμό, σε κάθε επιδημιολογική μονάδα·
                                 
                              
                                    iii)
                                 
                                 
                                    τουλάχιστον κατά τη διάρκεια της περιόδου παρακολούθησης για την κλασική πανώλη των χοίρων που ορίζεται στο παράρτημα II του κατ’ εξουσιοδότηση κανονισμού (ΕΕ) 2020/687 πριν από τη μετακίνηση του φορτίου από την εγκατάσταση αποστολής.
                                 
                              
                  
         
            Άρθρο 13
            Πρόσθετοι γενικοί όροι για τα μέσα μεταφοράς που χρησιμοποιούνται για τη μεταφορά, από τις απαγορευμένες ζώνες, χοιροειδών που διατηρούνται σε απαγορευμένες ζώνες
            Οι αρμόδιες αρχές των οικείων κρατών μελών εγκρίνουν τις μετακινήσεις φορτίων χοιροειδών που διατηρούνται στις απαγορευμένες ζώνες που παρατίθενται στο παράρτημα Ι από τις εν λόγω απαγορευμένες ζώνες, μόνον εφόσον τα μέσα μεταφοράς που χρησιμοποιούνται για τη μεταφορά των εν λόγω φορτίων:
            
                        α)
                     
                     
                        συμμορφώνονται με τις απαιτήσεις του άρθρου 24 παράγραφος 1 του κατ’ εξουσιοδότηση κανονισμού (ΕΕ) 2020/687· και
                     
                  
                        β)
                     
                     
                        καθαρίζονται και απολυμαίνονται σύμφωνα με το άρθρο 24 παράγραφος 2 του κατ’ εξουσιοδότηση κανονισμού (ΕΕ) 2020/687 υπό τον έλεγχο ή την επίβλεψη των αρμόδιων αρχών των οικείων κρατών μελών.
                     
                  
         
            ΤΜΗΜΑ 3
         
         
            
               Υποχρεώσεις υπευθύνων επιχειρήσεων όσον αφορά τα πιστοποιητικά υγείας των ζώων
            
         
         
            Άρθρο 14
            Υποχρεώσεις των υπευθύνων επιχειρήσεων όσον αφορά τα πιστοποιητικά υγείας των ζώων για μετακινήσεις, από τις εν λόγω απαγορευμένες ζώνες, φορτίων χοιροειδών που διατηρούνται σε απαγορευμένες ζώνες
            Οι υπεύθυνοι επιχειρήσεων μετακινούν φορτία χοιροειδών που διατηρούνται στις απαγορευμένες ζώνες που παρατίθενται στο παράρτημα I του παρόντος κανονισμού, από τις εν λόγω απαγορευμένες ζώνες σε άλλο κράτος μέλος, στις περιπτώσεις που καλύπτονται από το άρθρο 18 του παρόντος κανονισμού, μόνον εφόσον τα εν λόγω φορτία συνοδεύονται από πιστοποιητικό υγείας των ζώων, όπως προβλέπεται στο άρθρο 143 παράγραφος 1 του κατ’ εξουσιοδότηση κανονισμού (ΕΕ) 2016/429, το οποίο περιέχει την ακόλουθη βεβαίωση συμμόρφωσης με τις απαιτήσεις που προβλέπονται στον παρόντα κανονισμό:
            
               «Χοιροειδή που διατηρούνται σε απαγορευμένη ζώνη σύμφωνα με τα ειδικά μέτρα ελέγχου όσον αφορά την κλασική πανώλη των χοίρων που θεσπίζονται στον εκτελεστικό κανονισμό (ΕΕ) 2021/934 της Επιτροπής.».
            
         
         
            Άρθρο 15
            Υποχρεώσεις υπευθύνων επιχειρήσεων όσον αφορά τα πιστοποιητικά υγείας των ζώων για μετακινήσεις, από τις απαγορευμένες ζώνες, φορτίων νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε απαγορευμένες ζώνες
            
               1.   Οι υπεύθυνοι επιχειρήσεων μετακινούν φορτία νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα Ι του παρόντος κανονισμού, από τις εν λόγω απαγορευμένες ζώνες σε άλλο κράτος μέλος, στις περιπτώσεις που καλύπτονται από το άρθρο 22 του παρόντος κανονισμού, μόνον εφόσον τα εν λόγω φορτία συνοδεύονται από πιστοποιητικό υγείας των ζώων, όπως προβλέπεται στο άρθρο 167 παράγραφος 1 του κανονισμού (ΕΕ) 2016/429, το οποίο περιέχει:
               
                           α)
                        
                        
                           τις πληροφορίες που απαιτούνται σύμφωνα με το άρθρο 3 του κατ’ εξουσιοδότηση κανονισμού (ΕΕ) 2020/2154· και
                        
                     
                           β)
                        
                        
                           την ακόλουθη βεβαίωση συμμόρφωσης με τις απαιτήσεις που προβλέπονται στον παρόντα κανονισμό:
                           «Νωπό κρέας και προϊόντα με βάση το κρέας, συμπεριλαμβανομένων των εντέρων αλλαντοποιίας, τα οποία λαμβάνονται από χοιροειδή που διατηρούνται σε απαγορευμένη ζώνη σύμφωνα με τα ειδικά μέτρα ελέγχου όσον αφορά την κλασική πανώλη των χοίρων που θεσπίζονται στον εκτελεστικό κανονισμό (ΕΕ) 2021/934της Επιτροπής.».
                        
                     
            
               2.   Οι υπεύθυνοι επιχειρήσεων μετακινούν φορτία μεταποιημένων προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα I, από τις εν λόγω απαγορευμένες ζώνες σε άλλο κράτος μέλος, με την επιφύλαξη της συμμόρφωσης με τους ακόλουθους όρους:
               
                           α)
                        
                        
                           τα μεταποιημένα προϊόντα με βάση το κρέας, συμπεριλαμβανομένων των εντέρων αλλαντοποιίας, έχουν υποβληθεί στη σχετική επεξεργασία μετριασμού του κινδύνου που ορίζεται στο παράρτημα VII του κατ’ εξουσιοδότηση κανονισμού (ΕΕ) 2020/687·
                        
                     
                           β)
                        
                        
                           τα εν λόγω φορτία συνοδεύονται από πιστοποιητικό υγείας των ζώων, όπως προβλέπεται στο άρθρο 167 παράγραφος 1 του κανονισμού (ΕΕ) 2016/429, το οποίο περιέχει:
                           
                                       i)
                                    
                                    
                                       τις πληροφορίες που απαιτούνται σύμφωνα με το άρθρο 3 του κατ’ εξουσιοδότηση κανονισμού (ΕΕ) 2020/2154· και
                                    
                                 
                                       ii)
                                    
                                    
                                       την ακόλουθη βεβαίωση συμμόρφωσης με τις απαιτήσεις που προβλέπονται στον παρόντα κανονισμό:
                                       «Μεταποιημένα προϊόντα με βάση το κρέας, συμπεριλαμβανομένων των εντέρων αλλαντοποιίας, τα οποία λαμβάνονται από χοιροειδή που διατηρούνται σε απαγορευμένες ζώνες σύμφωνα με τα ειδικά μέτρα ελέγχου όσον αφορά την κλασική πανώλη των χοίρων που θεσπίζονται στον εκτελεστικό κανονισμό (ΕΕ) 2021/934 της Επιτροπής.».
                                    
                                 
                     
            
               3.   Οι υπεύθυνοι επιχειρήσεων μετακινούν φορτία νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε περιοχές εκτός των απαγορευμένων ζωνών που παρατίθενται στο παράρτημα I και σφάζονται σε σφαγεία που βρίσκονται στις εν λόγω απαγορευμένες ζώνες, από τις εν λόγω απαγορευμένες ζώνες σε άλλο κράτος μέλος, μόνον εφόσον τα εν λόγω φορτία συνοδεύονται από:
               
                           α)
                        
                        
                           πιστοποιητικό υγείας των ζώων, όπως προβλέπεται στο άρθρο 167 παράγραφος 1 του κανονισμού (ΕΕ) 2016/429, το οποίο περιέχει τις πληροφορίες που απαιτούνται σύμφωνα με το άρθρο 3 του κατ’ εξουσιοδότηση κανονισμού (ΕΕ) 2020/2154· και
                        
                     
                           β)
                        
                        
                           την ακόλουθη βεβαίωση συμμόρφωσης με τις απαιτήσεις που προβλέπονται στον παρόντα κανονισμό:
                           «Νωπό κρέας και προϊόντα με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε περιοχές εκτός των απαγορευμένων ζωνών και σφάζονται στις απαγορευμένες ζώνες σύμφωνα με τα ειδικά μέτρα ελέγχου όσον αφορά την κλασική πανώλη των χοίρων που θεσπίζονται στον εκτελεστικό κανονισμό (ΕΕ) 2021/934της Επιτροπής.».
                        
                     
            
               4.   Οι υπεύθυνοι επιχειρήσεων μετακινούν φορτία μεταποιημένων προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε περιοχές εκτός των απαγορευμένων ζωνών που παρατίθενται στο παράρτημα I και μεταποιούνται στις εν λόγω απαγορευμένες ζώνες, από τις εν λόγω απαγορευμένες ζώνες σε άλλο κράτος μέλος, με την επιφύλαξη της συμμόρφωσης με τους ακόλουθους όρους:
               
                           α)
                        
                        
                           τα μεταποιημένα προϊόντα με βάση το κρέας, συμπεριλαμβανομένων των εντέρων αλλαντοποιίας, έχουν υποβληθεί στη σχετική επεξεργασία μετριασμού του κινδύνου που ορίζεται στο παράρτημα VII του κατ’ εξουσιοδότηση κανονισμού (ΕΕ) 2020/687·
                        
                     
                           β)
                        
                        
                           τα εν λόγω φορτία συνοδεύονται από πιστοποιητικό υγείας των ζώων, όπως προβλέπεται στο άρθρο 167 παράγραφος 1 του κανονισμού (ΕΕ) 2016/429, το οποίο περιέχει:
                           
                                       i)
                                    
                                    
                                       τις πληροφορίες που απαιτούνται σύμφωνα με το άρθρο 3 του κατ’ εξουσιοδότηση κανονισμού (ΕΕ) 2020/2154· και
                                    
                                 
                                       ii)
                                    
                                    
                                       την ακόλουθη βεβαίωση συμμόρφωσης με τις απαιτήσεις που προβλέπονται στον παρόντα κανονισμό:
                                       «Μεταποιημένα προϊόντα με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε περιοχές εκτός των απαγορευμένων ζωνών και μεταποιούνται στις απαγορευμένες ζώνες σύμφωνα με τα ειδικά μέτρα ελέγχου όσον αφορά την κλασική πανώλη των χοίρων που θεσπίζονται στον εκτελεστικό κανονισμό (ΕΕ) 2021/934της Επιτροπής.».
                                    
                                 
                     
            
               5.   Οι αρμόδιες αρχές των οικείων κρατών μελών μπορούν να αποφασίζουν ότι το σήμα καταλληλότητας ή, κατά περίπτωση, το αναγνωριστικό σήμα που προβλέπεται στο άρθρο 5 παράγραφος 1 στοιχείο β) του κανονισμού (ΕΚ) αριθ. 853/2004, το οποίο τοποθετείται στο νωπό ή μεταποιημένο κρέας και στα προϊόντα με βάση το κρέας, συμπεριλαμβανομένων των εντέρων αλλαντοποιίας, σε εγκαταστάσεις που ορίζονται σύμφωνα με το άρθρο 23 παράγραφος 1 του παρόντος κανονισμού, μπορεί να αντικαταστήσει το πιστοποιητικό υγείας των ζώων για μετακινήσεις από τις απαγορευμένες ζώνες που παρατίθενται στο παράρτημα I όσον αφορά τις μετακινήσεις των ακόλουθων φορτίων:
               
                           α)
                        
                        
                           νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα I, σε άλλο κράτος μέλος, όπως ορίζεται στην παράγραφο 1·
                        
                     
                           β)
                        
                        
                           μεταποιημένων προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα I, σε άλλο κράτος μέλος, όπως ορίζεται στην παράγραφο 2·
                        
                     
                           γ)
                        
                        
                           νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε περιοχές εκτός των απαγορευμένων ζωνών που παρατίθενται στο παράρτημα I και σφάζονται σε σφαγεία που βρίσκονται στις εν λόγω απαγορευμένες ζώνες, σε άλλο κράτος μέλος, όπως ορίζεται στην παράγραφο 3·
                        
                     
                           δ)
                        
                        
                           μεταποιημένων προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε περιοχές εκτός των απαγορευμένων ζωνών που παρατίθενται στο παράρτημα I και μεταποιούνται στις εν λόγω απαγορευμένες ζώνες, σε άλλο κράτος μέλος, όπως ορίζεται στην παράγραφο 4.
                        
                     
         
         
            Άρθρο 16
            Υποχρεώσεις υπευθύνων επιχειρήσεων όσον αφορά τα πιστοποιητικά υγείας των ζώων για μετακινήσεις, από τις απαγορευμένες ζώνες, φορτίων ζωικού αναπαραγωγικού υλικού που λαμβάνεται από χοιροειδή τα οποία διατηρούνται σε εγκαταστάσεις που βρίσκονται σε απαγορευμένες ζώνες
            Οι υπεύθυνοι επιχειρήσεων μετακινούν φορτία ζωικού αναπαραγωγικού υλικού που λαμβάνεται από χοιροειδή τα οποία διατηρούνται στις απαγορευμένες ζώνες που παρατίθενται στο παράρτημα Ι, από τις εν λόγω απαγορευμένες ζώνες σε άλλο κράτος μέλος, στις περιπτώσεις που καλύπτονται από το άρθρο 19 του παρόντος κανονισμού, μόνο εφόσον τα εν λόγω φορτία συνοδεύονται από πιστοποιητικό υγείας των ζώων, όπως προβλέπεται στο άρθρο 161 παράγραφος 4 του κανονισμού (ΕΕ) 2016/429. Το εν λόγω πιστοποιητικό υγείας των ζώων περιλαμβάνει την ακόλουθη βεβαίωση συμμόρφωσης με τις απαιτήσεις που καθορίζονται στον παρόντα κανονισμό:
            
               «Ζωικό αναπαραγωγικό υλικό που λαμβάνεται από χοιροειδή τα οποία διατηρούνται σε απαγορευμένη ζώνη σύμφωνα με τα ειδικά μέτρα ελέγχου όσον αφορά την κλασική πανώλη των χοίρων που θεσπίζονται στον εκτελεστικό κανονισμό (ΕΕ) 2021/934της Επιτροπής.».
            
         
         
            Άρθρο 17
            Υποχρεώσεις υπευθύνων επιχειρήσεων όσον αφορά τα πιστοποιητικά υγείας των ζώων για μετακινήσεις, από τις απαγορευμένες ζώνες, φορτίων υλικού των κατηγοριών 2 και 3 το οποίο προέρχεται από χοιροειδή που διατηρούνται σε απαγορευμένες ζώνες
            Οι υπεύθυνοι επιχειρήσεων μετακινούν φορτία υλικού των κατηγοριών 2 και 3 το οποίο προέρχεται από χοιροειδή που διατηρούνται στις απαγορευμένες ζώνες που παρατίθενται στο παράρτημα I, από τις εν λόγω απαγορευμένες ζώνες σε άλλο κράτος μέλος, στις περιπτώσεις που καλύπτονται από τα άρθρα 20 και 21, μόνον εφόσον τα εν λόγω φορτία συνοδεύονται από:
            
                        α)
                     
                     
                        το εμπορικό έγγραφο που αναφέρεται στο παράρτημα VIII κεφάλαιο III του κανονισμού (ΕΕ) αριθ. 142/2011· και
                     
                  
                        β)
                     
                     
                        το πιστοποιητικό υγείας ζώων που αναφέρεται στο άρθρο 22 παράγραφος 5 του κατ’ εξουσιοδότηση κανονισμού (ΕΕ) 2020/687.
                     
                  
         
            ΤΜΗΜΑ 4
         
         
            
               Ειδικοί όροι για παρεκκλίσεις που επιτρέπουν μετακινήσεις φορτίων δεσποζόμενων χοιροειδών και προϊόντων τους από τις απαγορευμένες ζώνες στα οικεία κράτη μέλη
            
         
         
            Άρθρο 18
            Ειδικοί όροι για παρεκκλίσεις που επιτρέπουν μετακινήσεις φορτίων χοιροειδών που διατηρούνται σε απαγορευμένες ζώνες, από τις εν λόγω απαγορευμένες ζώνες προς άλλα κράτη μέλη και τρίτες χώρες
            
               1.   Κατά παρέκκλιση από την απαγόρευση που προβλέπεται στο άρθρο 6, οι αρμόδιες αρχές των οικείων κρατών μελών μπορούν να εγκρίνουν τις μετακινήσεις φορτίων χοιροειδών που διατηρούνται στις απαγορευμένες ζώνες που παρατίθενται στο παράρτημα I, από τις εν λόγω απαγορευμένες ζώνες προς εγκατάσταση που βρίσκεται στο έδαφος άλλου κράτους μέλους και προς τρίτες χώρες, υπό την προϋπόθεση ότι:
               
                           α)
                        
                        
                           δεν έχει καταγραφεί κρούσμα κλασικής πανώλης των χοίρων κατά τους τελευταίους 12 μήνες στην εγκατάσταση αποστολής και η εν λόγω εγκατάσταση βρίσκεται εκτός ζώνης προστασίας ή ζώνης επιτήρησης που έχει καθοριστεί σύμφωνα με το άρθρο 21 του κατ’ εξουσιοδότηση κανονισμού (ΕΕ) 2020/687·
                        
                     
                           β)
                        
                        
                           πληρούνται οι γενικοί όροι που προβλέπονται στο άρθρο 28 παράγραφοι 2 έως 7 του κατ’ εξουσιοδότηση κανονισμού (ΕΕ) 2020/687·
                        
                     
                           γ)
                        
                        
                           πληρούνται οι συμπληρωματικοί γενικοί όροι που προβλέπονται στα άρθρα 10 έως 13.
                        
                     
            
               2.   Οι αρμόδιες αρχές όλων των κρατών μελών διασφαλίζουν ότι τα φορτία χοιροειδών που αποτελούν αντικείμενο εγκεκριμένης μετακίνησης, όπως αναφέρεται στην παράγραφο 1 του παρόντος άρθρου, παραμένουν στην εγκατάσταση προορισμού τουλάχιστον για την απαιτούμενη περίοδο παρακολούθησης της κλασικής πανώλης των χοίρων που ορίζεται στο παράρτημα ΙΙ του κατ’ εξουσιοδότηση κανονισμού (ΕΕ) 2020/687 ή αποστέλλονται για άμεση σφαγή.
            
         
         
            Άρθρο 19
            Ειδικοί όροι για παρεκκλίσεις που επιτρέπουν μετακινήσεις φορτίων ζωικού αναπαραγωγικού υλικού που προέρχεται από εγκαταστάσεις ζωικού αναπαραγωγικού υλικού οι οποίες βρίσκονται σε απαγορευμένες ζώνες, από τις εν λόγω απαγορευμένες ζώνες προς άλλα κράτη μέλη και τρίτες χώρες
            Κατά παρέκκλιση από την απαγόρευση που προβλέπεται στο άρθρο 7, οι αρμόδιες αρχές των οικείων κρατών μελών μπορούν να εγκρίνουν τις μετακινήσεις φορτίων ζωικού αναπαραγωγικού υλικού που προέρχεται από εγκαταστάσεις ζωικού αναπαραγωγικού υλικού οι οποίες βρίσκονται στις απαγορευμένες ζώνες που παρατίθενται στο παράρτημα I, από τις εν λόγω απαγορευμένες ζώνες προς άλλα κράτη μέλη και τρίτες χώρες, υπό την προϋπόθεση ότι:
            
                        α)
                     
                     
                        το ζωικό αναπαραγωγικό υλικό έχει συλλεχθεί ή παραχθεί, υποβληθεί σε επεξεργασία και αποθηκευτεί σε εγκαταστάσεις και έχει ληφθεί από δεσποζόμενα χοιροειδή που συμμορφώνονται με τους όρους του άρθρου 11 παράγραφος 1 στοιχεία β) και γ), του άρθρου 11 παράγραφος 2 και του άρθρου 12·
                     
                  
                        β)
                     
                     
                        τα αρσενικά χοιροειδή δότες και τα θηλυκά χοιροειδή δότες διατηρήθηκαν σε εγκαταστάσεις ζωικού αναπαραγωγικού υλικού:
                        
                                    i)
                                 
                                 
                                    για περίοδο τουλάχιστον 90 ημερών πριν από την ημερομηνία συλλογής ή παραγωγής του ζωικού αναπαραγωγικού υλικού·
                                 
                              
                                    ii)
                                 
                                 
                                    στις οποίες δεν εισήλθαν άλλα δεσποζόμενα χοιροειδή από τις απαγορευμένες ζώνες που παρατίθενται στο παράρτημα I για περίοδο τουλάχιστον 90 ημερών πριν από την ημερομηνία συλλογής ή παραγωγής του ζωικού αναπαραγωγικού υλικού.
                                 
                              
                  
         
            Άρθρο 20
            Ειδικοί όροι για παρεκκλίσεις που επιτρέπουν μετακινήσεις, από τις απαγορευμένες ζώνες, φορτίων υλικών της κατηγορίας 2 που προέρχονται από χοιροειδή τα οποία διατηρούνται σε απαγορευμένες ζώνες, με σκοπό τη διάθεσή τους σε άλλο κράτος μέλος ή τρίτη χώρα
            
               1.   Κατά παρέκκλιση από την απαγόρευση που προβλέπεται στο άρθρο 8 του παρόντος κανονισμού, οι αρμόδιες αρχές των οικείων κρατών μελών μπορούν να εγκρίνουν μετακινήσεις φορτίων ζωικών υποπροϊόντων υλικών της κατηγορίας 2 τα οποία προέρχονται από χοιροειδή τα οποία διατηρούνται στις απαγορευμένες ζώνες που παρατίθενται στο παράρτημα I του παρόντος κανονισμού, από τις εν λόγω απαγορευμένες ζώνες σε μονάδα μεταποίησης για μεταποίηση με τις μεθόδους 1 έως 5, όπως ορίζονται στο παράρτημα IV κεφάλαιο III του κανονισμού (ΕΕ) αριθ. 142/2011, ή σε μονάδα αποτέφρωσης ή συναποτέφρωσης, όπως αναφέρεται στο άρθρο 24 παράγραφος 1 στοιχεία α), β) και γ) του κανονισμού (ΕΚ) αριθ. 1069/2009, οι οποίες βρίσκονται σε άλλο κράτος μέλος ή σε τρίτη χώρα, υπό την προϋπόθεση ότι:
               
                           α)
                        
                        
                           πληρούνται οι γενικοί όροι που προβλέπονται στο άρθρο 28 παράγραφοι 2 έως 7 του κατ’ εξουσιοδότηση κανονισμού (ΕΕ) 2020/687·
                        
                     
                           β)
                        
                        
                           πληρούνται οι συμπληρωματικοί γενικοί όροι που προβλέπονται στο άρθρο 10 παράγραφος 2·
                        
                     
                           γ)
                        
                        
                           το μέσο μεταφοράς είναι εξοπλισμένο με δορυφορικό σύστημα πλοήγησης για τον καθορισμό, τη μετάδοση και την καταγραφή της θέσης του σε πραγματικό χρόνο.
                        
                     
            
               2.   Ο μεταφορέας που είναι υπεύθυνος για τις μετακινήσεις φορτίων υλικών της κατηγορίας 2:
               
                           α)
                        
                        
                           επιτρέπει στην αρμόδια αρχή να ελέγχει, μέσω δορυφορικού συστήματος πλοήγησης, την κίνηση του μέσου μεταφοράς σε πραγματικό χρόνο· και
                        
                     
                           β)
                        
                        
                           τηρεί ηλεκτρονικά αρχεία για την εν λόγω μετακίνηση για περίοδο τουλάχιστον δύο μηνών από την ημερομηνία μετακίνησης.
                        
                     
            
               3.   Οι αρμόδιες αρχές αμφότερων των κρατών μελών αποστολής και προορισμού του φορτίου υλικών της κατηγορίας 2 μεριμνούν για τους ελέγχους αποστολής του εν λόγω φορτίου σύμφωνα με το άρθρο 48 παράγραφοι 1 και 3 του κανονισμού (ΕΚ) αριθ. 1069/2009.
            
         
         
            Άρθρο 21
            Ειδικοί όροι για παρεκκλίσεις που επιτρέπουν μετακινήσεις φορτίων υλικών της κατηγορίας 3 τα οποία προέρχονται από χοιροειδή που διατηρούνται σε απαγορευμένες ζώνες, από τις εν λόγω απαγορευμένες ζώνες προς άλλο κράτος μέλος ή τρίτη χώρα με σκοπό την περαιτέρω μεταποίηση ή τον μετασχηματισμό
            
               1.   Κατά παρέκκλιση από την απαγόρευση που προβλέπεται στο άρθρο 8 του παρόντος κανονισμού, οι αρμόδιες αρχές των οικείων κρατών μελών μπορούν να εγκρίνουν μετακινήσεις φορτίων υλικών της κατηγορίας 3 που προέρχονται από χοιροειδή τα οποία διατηρούνται στις απαγορευμένες ζώνες που παρατίθενται στο παράρτημα Ι, από τις εν λόγω απαγορευμένες ζώνες σε μονάδα ή εγκατάσταση η οποία βρίσκεται σε άλλο κράτος μέλος ή σε τρίτη χώρα και είναι εγκεκριμένη από την αρμόδια αρχή για τη μεταποίηση υλικού της κατηγορίας 3 σε μεταποιημένη ζωοτροφή, μεταποιημένη τροφή για ζώα συντροφιάς, παράγωγα προϊόντα που προορίζονται για χρήση εκτός της τροφικής αλυσίδας των ζώων, ή για τον μετασχηματισμό υλικών της κατηγορίας 3 σε βιοαέριο ή τη λιπασματοποίησή τους, όπως αναφέρεται στο άρθρο 24 παράγραφος 1 στοιχεία α), ε) και ζ) του κανονισμού (ΕΚ) αριθ. 1069/2009, υπό την προϋπόθεση ότι:
               
                           α)
                        
                        
                           πληρούνται οι γενικοί όροι που προβλέπονται στο άρθρο 28 παράγραφοι 2 έως 7 του κατ’ εξουσιοδότηση κανονισμού (ΕΕ) 2020/687·
                        
                     
                           β)
                        
                        
                           πληρούνται οι συμπληρωματικοί γενικοί όροι που προβλέπονται στο άρθρο 10 παράγραφος 2·
                        
                     
                           γ)
                        
                        
                           τα υλικά της κατηγορίας 3 προέρχονται από δεσποζόμενα χοιροειδή και εγκαταστάσεις που συμμορφώνονται με τους γενικούς όρους που προβλέπονται στα άρθρα 11 και 12·
                        
                     
                           δ)
                        
                        
                           το μέσο μεταφοράς είναι εξοπλισμένο με δορυφορικό σύστημα πλοήγησης για τον καθορισμό, τη μετάδοση και την καταγραφή της θέσης του σε πραγματικό χρόνο·
                        
                     
                           ε)
                        
                        
                           τα ζωικά υποπροϊόντα μετακινούνται από το σφαγείο που ορίζεται σύμφωνα με το άρθρο 23 παράγραφος 1 απευθείας σε:
                           
                                       i)
                                    
                                    
                                       μονάδα μεταποίησης για τη μεταποίηση των παράγωγων προϊόντων που αναφέρονται στα παραρτήματα X έως XIII του κανονισμού (ΕΕ) αριθ. 142/2011·
                                    
                                 
                                       ii)
                                    
                                    
                                       μονάδα παρασκευής τροφών για ζώα συντροφιάς εγκεκριμένη για την παρασκευή των μεταποιημένων τροφών για ζώα συντροφιάς που αναφέρονται στο παράρτημα XIII κεφάλαιο ΙΙ σημείο 3 στοιχείο β) σημεία i), ii) και iii) του κανονισμού (ΕΕ) αριθ. 142/2011·
                                    
                                 
                                       iii)
                                    
                                    
                                       μονάδα παραγωγής βιοαερίου ή μονάδα λιπασματοποίησης εγκεκριμένη για τη λιπασματοποίηση ζωικών υποπροϊόντων ή τον μετασχηματισμό τους σε βιοαέριο σύμφωνα με τις τυποποιημένες παραμέτρους μετασχηματισμού που αναφέρονται στο παράρτημα V κεφάλαιο III τμήμα I του κανονισμού (ΕΕ) αριθ. 142/2011.
                                    
                                 
                     
            
               2.   Ο μεταφορέας που είναι υπεύθυνος για τις μετακινήσεις φορτίων υλικών της κατηγορίας 3:
               
                           α)
                        
                        
                           επιτρέπει στην αρμόδια αρχή να ελέγχει, μέσω δορυφορικού συστήματος πλοήγησης, την κίνηση του μέσου μεταφοράς σε πραγματικό χρόνο· και
                        
                     
                           β)
                        
                        
                           τηρεί ηλεκτρονικά αρχεία για την εν λόγω μετακίνηση για περίοδο τουλάχιστον δύο μηνών από την ημερομηνία μετακίνησης.
                        
                     
         
         
            Άρθρο 22
            Ειδικοί όροι για παρεκκλίσεις που επιτρέπουν μετακινήσεις φορτίων νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε απαγορευμένες ζώνες, από τις απαγορευμένες ζώνες προς άλλα κράτη μέλη και τρίτες χώρες
            Κατά παρέκκλιση από τις απαγορεύσεις που προβλέπονται στο άρθρο 9, οι αρμόδιες αρχές των οικείων κρατών μελών μπορούν να εγκρίνουν μετακινήσεις φορτίων νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία λαμβάνονται από χοιροειδή που διατηρούνται στις απαγορευμένες ζώνες που παρατίθενται στο παράρτημα I, από τις εν λόγω απαγορευμένες ζώνες προς άλλα κράτη μέλη και τρίτες χώρες, υπό την προϋπόθεση ότι:
            
                        α)
                     
                     
                        τα χοιροειδή διατηρούνταν σε εγκατάσταση στην οποία δεν υπήρχε κρούσμα κλασικής πανώλης των χοίρων κατά τους 12 μήνες που προηγήθηκαν της ημερομηνίας μετακίνησης και ότι η εν λόγω εγκατάσταση βρίσκεται εκτός ζώνης προστασίας ή ζώνης επιτήρησης που έχει καθοριστεί σύμφωνα με το άρθρο 21 του κατ’ εξουσιοδότηση κανονισμού (ΕΕ) 2020/687·
                     
                  
                        β)
                     
                     
                        πληρούνται οι γενικοί όροι που προβλέπονται στο άρθρο 28 παράγραφοι 2 έως 7 του κατ’ εξουσιοδότηση κανονισμού (ΕΕ) 2020/687·
                     
                  
                        γ)
                     
                     
                        πληρούνται οι συμπληρωματικοί γενικοί όροι που προβλέπονται στο άρθρο 10 παράγραφος 2·
                     
                  
                        δ)
                     
                     
                        το νωπό κρέας και τα προϊόντα με βάση το κρέας, συμπεριλαμβανομένων των εντέρων αλλαντοποιίας, προέρχονται από χοιροειδή τα οποία διατηρούνται σε εγκαταστάσεις που συμμορφώνονται με τους γενικούς όρους που προβλέπονται στα άρθρα 11 και 12·
                     
                  
                        ε)
                     
                     
                        το νωπό κρέας και τα προϊόντα με βάση το κρέας, συμπεριλαμβανομένων των εντέρων αλλαντοποιίας, έχουν παραχθεί σε εγκαταστάσεις που ορίζονται σύμφωνα με το άρθρο 23 παράγραφος 1.
                     
                  
         ΚΕΦΑΛΑΙΟ IV
         
            ΕΙΔΙΚΑ ΜΕΤΡΑ ΜΕΤΡΙΑΣΜΟΥ ΚΙΝΔΥΝΟΥ ΟΣΟΝ ΑΦΟΡΑ ΤΗΝ ΚΛΑΣΙΚΗ ΠΑΝΩΛΗ ΤΩΝ ΧΟΙΡΩΝ ΓΙΑ ΤΙΣ ΕΠΙΧΕΙΡΗΣΕΙΣ ΤΡΟΦΙΜΩΝ ΣΤΑ ΟΙΚΕΙΑ ΚΡΑΤΗ ΜΕΛΗ
         
         
            Άρθρο 23
            Ειδικός ορισμός σφαγείων, εργαστηρίων τεμαχισμού, ψυκτικών αποθηκών, εγκαταστάσεων μεταποίησης κρέατος και εγκαταστάσεων χειρισμού θηραμάτων
            
               1.   Με την επιφύλαξη των απαιτήσεων για εγκεκριμένες μετακινήσεις που ορίζονται στο άρθρο 22, οι αρμόδιες αρχές των οικείων κρατών μελών, κατόπιν αίτησης υπευθύνου επιχείρησης τροφίμων, ορίζουν εγκαταστάσεις για τη σφαγή, τον τεμαχισμό, τη μεταποίηση και την αποθήκευση του νωπού κρέατος και των προϊόντων με βάση το κρέας, συμπεριλαμβανομένων των εντέρων αλλαντοποιίας, από χοιροειδή που διατηρούνται στις απαγορευμένες ζώνες που παρατίθενται στο παράρτημα I και από άγρια χοιροειδή στις εν λόγω απαγορευμένες ζώνες.
            
            
               2.   Οι αρμόδιες αρχές των οικείων κρατών μελών μπορούν να αποφασίσουν ότι ο ορισμός που αναφέρεται στην παράγραφο 1 δεν απαιτείται για εγκαταστάσεις σφαγής, μεταποίησης, τεμαχισμού και αποθήκευσης νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα I και από άγρια χοιροειδή στις εν λόγω απαγορευμένες ζώνες, υπό την προϋπόθεση ότι:
               
                           α)
                        
                        
                           το νωπό κρέας χοιροειδών και τα προϊόντα με βάση το κρέας χοιροειδών, συμπεριλαμβανομένων των εντέρων αλλαντοποιίας, επισημαίνονται με ειδικό σήμα καταλληλότητας που αναφέρεται στο άρθρο 25·
                        
                     
                           β)
                        
                        
                           το νωπό κρέας χοιροειδών και τα προϊόντα με βάση το κρέας χοιροειδών, συμπεριλαμβανομένων των εντέρων αλλαντοποιίας, που προέρχονται από τις εν λόγω εγκαταστάσεις προορίζονται μόνο για το ίδιο κράτος μέλος·
                        
                     
                           γ)
                        
                        
                           τα ζωικά υποπροϊόντα χοιροειδών από τις εν λόγω εγκαταστάσεις μεταποιούνται ή απορρίπτονται μόνο εντός του ίδιου κράτους μέλους.
                        
                     
            
               3.   Οι αρμόδιες αρχές των οικείων κρατών μελών:
               
                           α)
                        
                        
                           παρέχουν στην Επιτροπή και στα άλλα κράτη μέλη σύνδεσμο προς τον ιστότοπο της αρμόδιας αρχής τους με κατάλογο των εγκαταστάσεων που ορίστηκαν και των δραστηριοτήτων τους που αναφέρονται στην παράγραφο 1·
                        
                     
                           β)
                        
                        
                           επικαιροποιούν τον κατάλογο που προβλέπεται στο στοιχείο α).
                        
                     
         
         
            Άρθρο 24
            Ειδικοί όροι για τον ορισμό εγκαταστάσεων σφαγής, τεμαχισμού, μεταποίησης και αποθήκευσης νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, που προέρχονται από χοιροειδή τα οποία διατηρούνται στις απαγορευμένες ζώνες που παρατίθενται στο παράρτημα I
            Οι αρμόδιες αρχές των οικείων κρατών μελών ορίζουν εγκαταστάσεις για τη σφαγή, τον τεμαχισμό, τη μεταποίηση και την αποθήκευση του νωπού κρέατος και των προϊόντων με βάση το κρέας, συμπεριλαμβανομένων των εντέρων αλλαντοποιίας, που προέρχονται από χοιροειδή τα οποία διατηρούνται στις απαγορευμένες ζώνες που παρατίθενται στο παράρτημα I και από άγρια χοιροειδή στις εν λόγω απαγορευμένες ζώνες, μόνο με την επιφύλαξη των απαιτήσεων για εγκεκριμένες μετακινήσεις που καθορίζονται στο άρθρο 22, και αποκλειστικά υπό την προϋπόθεση ότι:
            
                        α)
                     
                     
                        ο τεμαχισμός, η μεταποίηση και η αποθήκευση του νωπού κρέατος και των προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα I πραγματοποιούνται χωριστά από το νωπό κρέας και τα προϊόντα με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται στις απαγορευμένες ζώνες που παρατίθενται στο παράρτημα I και οι οποίες δεν πληρούν:
                        
                                    i)
                                 
                                 
                                    τους συμπληρωματικούς γενικούς όρους που προβλέπονται στα άρθρα 11, 12 και 13· και
                                 
                              
                                    ii)
                                 
                                 
                                    τους ειδικούς όρους που προβλέπονται στο άρθρο 22·
                                 
                              
                  
                        β)
                     
                     
                        ο υπεύθυνος επιχείρησης της εγκατάστασης εφαρμόζει τεκμηριωμένες οδηγίες ή διαδικασίες εγκεκριμένες από τις αρμόδιες αρχές των οικείων κρατών μελών, ώστε να διασφαλίζεται ότι πληρούνται οι όροι που προβλέπονται στο στοιχείο α).
                     
                  
         
            Άρθρο 25
            Ειδικά σήματα καταλληλότητας
            Οι αρμόδιες αρχές των οικείων κρατών μελών διασφαλίζουν ότι τα ακόλουθα προϊόντα ζωικής προέλευσης φέρουν ειδικό σήμα καταλληλότητας ή, κατά περίπτωση, αναγνωριστικό σήμα το οποίο δεν είναι ωοειδές και δεν μπορεί να συγχέεται με το σήμα καταλληλότητας ή το αναγνωριστικό σήμα που προβλέπεται στο άρθρο 5 του κανονισμού (ΕΚ) αριθ. 853/2004:
            
                        α)
                     
                     
                        το νωπό κρέας και τα προϊόντα με βάση το κρέας, συμπεριλαμβανομένων των εντέρων αλλαντοποιίας, που προέρχονται από χοιροειδή τα οποία διατηρούνται στις απαγορευμένες ζώνες που παρατίθενται στο παράρτημα I, εκτός εάν εφαρμόζονται ειδικοί όροι για τις μετακινήσεις, από τις απαγορευμένες ζώνες, φορτίων χοιροειδών που διατηρούνται στις εν λόγω απαγορευμένες ζώνες, όπως ορίζεται στο άρθρο 22· και
                     
                  
                        β)
                     
                     
                        το νωπό κρέας και τα προϊόντα με βάση το κρέας άγριων χοιροειδών που προέρχονται από τις απαγορευμένες ζώνες που παρατίθενται στο παράρτημα I και μετακινούνται από εγκατάσταση που έχει οριστεί σύμφωνα με το άρθρο 23 παράγραφος 1.
                     
                  
         ΚΕΦΑΛΑΙΟ V
         
            ΕΙΔΙΚΑ ΜΕΤΡΑ ΕΛΕΓΧΟΥ ΝΟΣΩΝ ΠΟΥ ΕΦΑΡΜΟΖΟΝΤΑΙ ΣΕ ΑΓΡΙΑ ΧΟΙΡΟΕΙΔΗ ΣΤΑ ΟΙΚΕΙΑ ΚΡΑΤΗ ΜΕΛΗ
         
         
            Άρθρο 26
            Ειδικές απαγορεύσεις μετακινήσεων άγριων χοιροειδών
            Οι αρμόδιες αρχές των οικείων κρατών μελών απαγορεύουν τις μετακινήσεις άγριων χοιροειδών που πραγματοποιούνται από τους υπευθύνους επιχειρήσεων, όπως προβλέπεται στο άρθρο 101 του κατ’ εξουσιοδότηση κανονισμού (ΕΕ) 2020/688 της Επιτροπής:
            
                        α)
                     
                     
                        στο σύνολο του εδάφους του οικείου κράτους μέλους·
                     
                  
                        β)
                     
                     
                        από το σύνολο του εδάφους του οικείου κράτους μέλους προς:
                        
                                    i)
                                 
                                 
                                    άλλα κράτη μέλη· και
                                 
                              
                                    ii)
                                 
                                 
                                    τρίτες χώρες.
                                 
                              
                  
         
            Άρθρο 27
            Ειδικές απαγορεύσεις όσον αφορά μετακινήσεις νωπού κρέατος, προϊόντων με βάση το κρέας και οποιωνδήποτε άλλων προϊόντων ζωικής προέλευσης τα οποία προέρχονται από άγρια χοιροειδή εντός των απαγορευμένων ζωνών που παρατίθενται στο παράρτημα I και από τις ζώνες αυτές
            
               1.   Οι αρμόδιες αρχές των οικείων κρατών μελών απαγορεύουν τις μετακινήσεις φορτίων νωπού κρέατος, προϊόντων με βάση το κρέας και οποιωνδήποτε άλλων προϊόντων ζωικής προέλευσης που προέρχονται από άγρια χοιροειδή εντός των απαγορευμένων ζωνών που παρατίθενται στο παράρτημα I και από τις ζώνες αυτές.
            
            
               2.   Οι αρμόδιες αρχές των οικείων κρατών μελών απαγορεύουν τις μετακινήσεις νωπού κρέατος, προϊόντων με βάση το κρέας και οποιωνδήποτε άλλων προϊόντων ζωικής προέλευσης που προέρχονται από άγρια χοιροειδή εντός των απαγορευμένων ζωνών που παρατίθενται στο παράρτημα I και από τις ζώνες αυτές:
               
                           α)
                        
                        
                           για ιδιωτική οικιακή χρήση·
                        
                     
                           β)
                        
                        
                           με σκοπό που συνδέεται με τις δραστηριότητες κυνηγών που προμηθεύουν μικρές ποσότητες άγριων χοιροειδών ή κρέατος άγριων χοιροειδών απευθείας στον τελικό καταναλωτή ή σε τοπικά καταστήματα λιανικής πώλησης που εφοδιάζουν απευθείας τον τελικό καταναλωτή, όπως προβλέπεται στο άρθρο 1 παράγραφος 3 στοιχείο ε) του κανονισμού (ΕΕ) αριθ. 853/2004.
                        
                     
         
         
            Άρθρο 28
            Ειδικοί όροι για παρεκκλίσεις που επιτρέπουν τις μετακινήσεις φορτίων νωπού κρέατος, μεταποιημένων προϊόντων με βάση το κρέας και οποιωνδήποτε άλλων προϊόντων ζωικής προέλευσης τα οποία προέρχονται από άγρια χοιροειδή εντός των απαγορευμένων ζωνών που παρατίθενται στο παράρτημα I
            Κατά παρέκκλιση από τις απαγορεύσεις που προβλέπονται στο άρθρο 27, οι αρμόδιες αρχές των οικείων κρατών μελών μπορούν να εγκρίνουν μετακινήσεις των ειδών που αναφέρονται στο άρθρο 27 από εγκατάσταση που βρίσκεται στις απαγορευμένες ζώνες οι οποίες παρατίθενται στο παράρτημα Ι εντός των εν λόγω απαγορευμένων ζωνών, υπό την προϋπόθεση ότι:
            
                        α)
                     
                     
                        έχουν πραγματοποιηθεί δοκιμασίες ταυτοποίησης παθογόνου οργανισμού και δοκιμασίες ανίχνευσης αντισωμάτων για την κλασική πανώλη των χοίρων για κάθε άγριο χοιροειδές που χρησιμοποιείται για την παραγωγή και μεταποίηση προϊόντων με βάση το κρέας στις εν λόγω απαγορευμένες ζώνες·
                     
                  
                        β)
                     
                     
                        η αρμόδια αρχή έλαβε αρνητικά αποτελέσματα από τις δοκιμασίες που αναφέρονται στο στοιχείο α) πριν από την επεξεργασία που αναφέρεται στο στοιχείο γ)·
                     
                  
                        γ)
                     
                     
                        τα προϊόντα κρέατος από άγρια χοιροειδή παρήχθησαν, μεταποιήθηκαν και αποθηκεύτηκαν σε εγκαταστάσεις που ορίστηκαν σύμφωνα με το άρθρο 23 παράγραφος 1.
                     
                  
         
            Άρθρο 29
            Ειδικοί όροι για παρεκκλίσεις που επιτρέπουν τις μετακινήσεις φορτίων μεταποιημένων προϊόντων με βάση το κρέας και οποιωνδήποτε άλλων προϊόντων ζωικής προέλευσης που προέρχονται από άγρια χοιροειδή, από τις απαγορευμένες ζώνες που παρατίθενται στο παράρτημα I
            Κατά παρέκκλιση από τις απαγορεύσεις που προβλέπονται στο άρθρο 27, οι αρμόδιες αρχές των οικείων κρατών μελών μπορούν να εγκρίνουν μετακινήσεις φορτίων των ειδών που αναφέρονται στο άρθρο 27 από εγκατάσταση που βρίσκεται σε απαγορευμένες ζώνες οι οποίες παρατίθενται στο παράρτημα Ι προς άλλα κράτη μέλη και προς τρίτες χώρες, υπό την προϋπόθεση ότι:
            
                        α)
                     
                     
                        έχουν πραγματοποιηθεί δοκιμασίες ταυτοποίησης παθογόνου οργανισμού και δοκιμασίες ανίχνευσης αντισωμάτων για την κλασική πανώλη των χοίρων για κάθε άγριο χοιροειδές που χρησιμοποιείται για την παραγωγή και μεταποίηση προϊόντων με βάση το κρέας στις εν λόγω απαγορευμένες ζώνες·
                     
                  
                        β)
                     
                     
                        η αρμόδια αρχή έλαβε αρνητικά αποτελέσματα από τις δοκιμασίες που αναφέρονται στο στοιχείο α) πριν από την επεξεργασία που αναφέρεται στα στοιχεία γ) και δ)·
                     
                  
                        γ)
                     
                     
                        τα προϊόντα κρέατος από άγρια χοιροειδή παρήχθησαν, μεταποιήθηκαν και αποθηκεύτηκαν σε εγκαταστάσεις που ορίστηκαν σύμφωνα με το άρθρο 23 παράγραφος 1·
                     
                  
                        δ)
                     
                     
                        τα προϊόντα με βάση το κρέας άγριων χοιροειδών υποβλήθηκαν στη σχετική επεξεργασία μετριασμού του κινδύνου για προϊόντα ζωικής προέλευσης από απαγορευμένες ζώνες σύμφωνα με το παράρτημα VII του κατ’ εξουσιοδότηση κανονισμού (ΕΕ) 2020/687, όσον αφορά την κλασική πανώλη των χοίρων.
                     
                  
         
            Άρθρο 30
            Υποχρεώσεις υπευθύνων επιχειρήσεων όσον αφορά τα πιστοποιητικά υγείας των ζώων για μετακινήσεις, από τις απαγορευμένες ζώνες, φορτίων μεταποιημένων προϊόντων με βάση το κρέας και οποιωνδήποτε άλλων προϊόντων ζωικής προέλευσης που προέρχονται από άγρια χοιροειδή από τις εν λόγω απαγορευμένες ζώνες
            Οι υπεύθυνοι επιχειρήσεων μετακινούν φορτία μεταποιημένων προϊόντων με βάση το κρέας και οποιωνδήποτε άλλων προϊόντων ζωικής προέλευσης που προέρχονται από άγρια χοιροειδή από τις απαγορευμένες ζώνες που παρατίθενται στο παράρτημα Ι του παρόντος κανονισμού προς άλλο κράτος μέλος και τρίτες χώρες, στις περιπτώσεις που καλύπτονται από το άρθρο 29 του παρόντος κανονισμού, μόνον εφόσον τα εν λόγω φορτία συνοδεύονται από πιστοποιητικό υγείας των ζώων, όπως προβλέπεται στο άρθρο 167 παράγραφος 1 του κανονισμού (ΕΕ) 2016/429, το οποίο περιέχει:
            
                        α)
                     
                     
                        τις πληροφορίες που απαιτούνται σύμφωνα με το άρθρο 3 του κατ’ εξουσιοδότηση κανονισμού (ΕΕ) 2020/2154· και
                     
                  
                        β)
                     
                     
                        την ακόλουθη βεβαίωση συμμόρφωσης με τις απαιτήσεις που προβλέπονται στον παρόντα κανονισμό:
                        «Μεταποιημένα προϊόντα με βάση το κρέας τα οποία λαμβάνονται από άγρια χοιροειδή σύμφωνα με τα ειδικά μέτρα ελέγχου όσον αφορά την κλασική πανώλη των χοίρων που θεσπίζονται στον εκτελεστικό κανονισμό (ΕΕ) 2021/934 της Επιτροπής.».
                     
                  
         ΚΕΦΑΛΑΙΟ VI
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 31
            Έναρξη ισχύος και εφαρμογή
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την τρίτη ημέρα μετά τη δημοσίευσή του έως τις 13 Ιουνίου 2026.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Ιουνίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  Εκτελεστική απόφαση 2013/764/ΕΕ της Επιτροπής, της 13ης Δεκεμβρίου 2013, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (ΕΕ L 338 της 17.12.2013, σ. 102).
         
            (3)  Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (ΕΕ L 308 της 4.12.2018, σ. 21).
         
            (4)  Κατ’ εξουσιοδότηση κανονισμός (ΕΕ) 2020/687 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων (ΕΕ L 174 της 3.6.2020, σ. 64).
         
            (5)  OIE Terrestrial Animal Health Code (Κώδικας υγείας χερσαίων ζώων του OIE), 28η έκδοση, 2019.
         
            (6)  Κατ’ εξουσιοδότηση κανονισμός (ΕΕ) 2020/2154 της Επιτροπής, της 14ης Οκτωβρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις υγείας των ζώων, πιστοποίησης και κοινοποίησης για τις μετακινήσεις προϊόντων ζωικής προέλευσης από χερσαία ζώα στο εσωτερικό της Ένωσης (ΕΕ L 431 της 21.12.2020, σ. 5).
         
            (7)  Κατ’ εξουσιοδότηση κανονισμός (ΕΕ) 2020/686 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου σχετικά με την έγκριση των εγκαταστάσεων ζωικού αναπαραγωγικού υλικού και τις απαιτήσεις ιχνηλασιμότητας και υγείας των ζώων για τις μετακινήσεις ζωικού αναπαραγωγικού υλικού ορισμένων δεσποζόμενων χερσαίων ζώων στο εσωτερικό της Ένωσης (ΕΕ L 174 της 3.6.2020, σ. 1).
         
            (8)  Κατ’ εξουσιοδότηση κανονισμός (ΕΕ) 2020/689 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την επιτήρηση, τα προγράμματα εκρίζωσης και το καθεστώς απαλλαγμένου από νόσο για ορισμένες καταγεγραμμένες και αναδυόμενες νόσους (ΕΕ L 174 της 3.6.2020, σ. 211).
         
            (9)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (ΕΕ L 300 της 14.11.2009, σ. 1).
         
            (10)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (11)  Κατ’ εξουσιοδότηση κανονισμός (ΕΕ) 2020/688 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά απαιτήσεις υγείας των ζώων για τις μετακινήσεις χερσαίων ζώων και αυγών για επώαση εντός της Ένωσης (ΕΕ L 174 της 3.6.2020, σ. 140).
         
            (12)  Εκτελεστικός κανονισμός (ΕΕ) 2019/627 της Επιτροπής, της 15ης Μαρτίου 2019, περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την τροποποίηση του κανονισμού (ΕΚ) αριθ. 2074/2005 της Επιτροπής όσον αφορά τους επίσημους ελέγχους (ΕΕ L 131 της 17.5.2019, σ. 51).
         
            (13)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (14)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος κανονισμού, οι αναφορές στα κράτη μέλη περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.
      
      
         
            ΠΑΡΑΡΤΗΜΑ I
            
               ΑΠΑΓΟΡΕΥΜΕΝΕΣ ΖΩΝΕΣ
            
            1.   Βουλγαρία
            
            Το σύνολο της επικράτειας της Βουλγαρίας.
            2.   Ρουμανία
            
            Το σύνολο της επικράτειας της Ρουμανίας.
         
      
      
         
            ΠΑΡΑΡΤΗΜΑ ΙΙ
            
               ΕΝΙΣΧΥΜΕΝΑ ΜΕΤΡΑ ΒΙΟΠΡΟΦΥΛΑΞΗΣ ΓΙΑ ΕΓΚΑΤΑΣΤΑΣΕΙΣ ΔΕΣΠΟΖΟΜΕΝΩΝ ΧΟΙΡΟΕΙΔΩΝ ΠΟΥ ΒΡΙΣΚΟΝΤΑΙ ΣΤΙΣ ΑΠΑΓΟΡΕΥΜΕΝΕΣ ΖΩΝΕΣ ΠΟΥ ΠΑΡΑΤΙΘΕΝΤΑΙ ΣΤΟ ΠΑΡΑΡΤΗΜΑ I
            
            [όπως αναφέρονται στο άρθρο 12 στοιχείο β) σημείο i)]
            
                     
                        1.
                     
                     
                        Τα ακόλουθα ενισχυμένα μέτρα βιοπροφύλαξης, όπως αναφέρονται στο άρθρο 12 στοιχείο β) σημείο i), εφαρμόζονται στις εγκαταστάσεις δεσποζόμενων χοιροειδών που βρίσκονται σε απαγορευμένες ζώνες οι οποίες παρατίθενται στο παράρτημα Ι, στην περίπτωση εγκεκριμένων μετακινήσεων φορτίων:
                        
                                    α)
                                 
                                 
                                    χοιροειδών που διατηρούνται σε απαγορευμένες ζώνες που παρατίθενται στο παράρτημα I, όπως προβλέπεται στο άρθρο 18·
                                 
                              
                                    β)
                                 
                                 
                                    ζωικού αναπαραγωγικού υλικού που λαμβάνεται από χοιροειδή τα οποία διατηρούνται σε απαγορευμένες ζώνες που παρατίθενται στο παράρτημα I, όπως προβλέπεται στο άρθρο 19·
                                 
                              
                                    γ)
                                 
                                 
                                    ζωικών υποπροϊόντων που προέρχονται από χοιροειδή τα οποία διατηρούνται σε απαγορευμένες ζώνες που παρατίθενται στο παράρτημα I, όπως προβλέπεται στο άρθρο 21·
                                 
                              
                                    δ)
                                 
                                 
                                    νωπού κρέατος και προϊόντων με βάση το κρέας, συμπεριλαμβανομένων των εντέρων αλλαντοποιίας, τα οποία προέρχονται από χοιροειδή που διατηρούνται σε απαγορευμένες ζώνες που παρατίθενται στο παράρτημα I, όπως προβλέπεται στο άρθρο 22.
                                 
                              
                  
                     
                        2.
                     
                     
                        Οι υπεύθυνοι επιχειρήσεων των εγκαταστάσεων χοιροειδών που διατηρούνται σε απαγορευμένες ζώνες που παρατίθενται στο παράρτημα I, οι οποίες βρίσκονται στα οικεία κράτη μέλη διασφαλίζουν, στην περίπτωση εγκεκριμένων μετακινήσεων εκτός των εν λόγω απαγορευμένων ζωνών, ότι στις εν λόγω εγκαταστάσεις δεσποζόμενων χοιροειδών εφαρμόζονται τα ακόλουθα ενισχυμένα μέτρα βιοπροφύλαξης:
                        
                                    α)
                                 
                                 
                                    δεν πρέπει να υπάρχει άμεση ή έμμεση επαφή ανάμεσα στα δεσποζόμενα χοιροειδή και τουλάχιστον:
                                    
                                                i)
                                             
                                             
                                                άλλα δεσποζόμενα χοιροειδή από άλλες εγκαταστάσεις·
                                             
                                          
                                                ii)
                                             
                                             
                                                άγρια χοιροειδή·
                                             
                                          
                              
                                    β)
                                 
                                 
                                    τα πρόσωπα που εισέρχονται και εξέρχονται από τις εγκαταστάσεις όπου διατηρούνται χοιροειδή πρέπει να λαμβάνουν κατάλληλα μέτρα υγιεινής, όπως αλλαγή ενδυμάτων και υποδημάτων·
                                 
                              
                                    γ)
                                 
                                 
                                    τα πρόσωπα που εισέρχονται στις εγκαταστάσεις όπου διατηρούνται χοιροειδή πρέπει να πλένουν και να απολυμαίνουν τα χέρια τους στην είσοδο·
                                 
                              
                                    δ)
                                 
                                 
                                    τα πρόσωπα που έρχονται σε επαφή με δεσποζόμενα χοιροειδή στην εγκατάσταση δεν πρέπει να έχουν συμμετάσχει σε κυνηγετική δραστηριότητα σχετική με άγρια χοιροειδή ούτε να είχαν έρθει σε οποιαδήποτε άλλη επαφή με άγρια χοιροειδή για διάστημα τουλάχιστον 48 ωρών πριν από την είσοδο στην εγκατάσταση·
                                 
                              
                                    ε)
                                 
                                 
                                    απαγόρευση εισόδου μη εξουσιοδοτημένων προσώπων ή μέσων μεταφοράς στην εγκατάσταση, συμπεριλαμβανομένων των χώρων όπου διατηρούνται χοιροειδή·
                                 
                              
                                    στ)
                                 
                                 
                                    κατάλληλη τήρηση αρχείων με τα πρόσωπα και τα μέσα μεταφοράς που έχουν πρόσβαση στην εγκατάσταση όπου διατηρούνται χοιροειδή·
                                 
                              
                                    ζ)
                                 
                                 
                                    οι χώροι και τα κτίρια της εγκατάστασης όπου διατηρούνται χοιροειδή πρέπει:
                                    
                                                i)
                                             
                                             
                                                να είναι κατασκευασμένα κατά τρόπο ώστε να μην είναι δυνατή η είσοδος άλλων ζώων στους χώρους και στα κτίρια ούτε η επαφή τους με τα δεσποζόμενα χοιροειδή ή τις ζωοτροφές και το υλικό στρωμνής τους·
                                             
                                          
                                                ii)
                                             
                                             
                                                να παρέχουν δυνατότητα πλυσίματος και απολύμανσης των χεριών·
                                             
                                          
                                                iii)
                                             
                                             
                                                να παρέχουν δυνατότητα καθαρισμού και απολύμανσης των χώρων·
                                             
                                          
                                                iv)
                                             
                                             
                                                να διαθέτουν κατάλληλα αποδυτήρια για την αλλαγή υποδημάτων και ενδυμάτων στην είσοδο των χώρων όπου διατηρούνται χοιροειδή·
                                             
                                          
                              
                                    η)
                                 
                                 
                                    να διαθέτουν προστατευτική περίφραξη τουλάχιστον των χώρων όπου διατηρούνται χοιροειδή και των κτιρίων όπου φυλάσσονται οι ζωοτροφές και τα υλικά στρωμνής τους·
                                 
                              
                                    θ)
                                 
                                 
                                    πρέπει να εφαρμόζεται σχέδιο βιοπροφύλαξης εγκεκριμένο από την αρμόδια αρχή του οικείου κράτους μέλους, στο οποίο λαμβάνονται υπόψη τα χαρακτηριστικά της εγκατάστασης και η εθνική νομοθεσία· το εν λόγω σχέδιο βιοπροφύλαξης περιλαμβάνει τουλάχιστον:
                                    
                                                i)
                                             
                                             
                                                την οριοθέτηση κατάλληλων «καθαρών» και «ακάθαρτων» χώρων για το προσωπικό ανάλογα με την τυπολογία της γεωργικής εκμετάλλευσης, όπως αποδυτήρια, ντους, τραπεζαρία·
                                             
                                          
                                                ii)
                                             
                                             
                                                την καθιέρωση και επανεξέταση, κατά περίπτωση, των υλικοτεχνικών ρυθμίσεων για την είσοδο νέων δεσποζόμενων χοιροειδών στην εγκατάσταση·
                                             
                                          
                                                iii)
                                             
                                             
                                                τις διαδικασίες για τον καθαρισμό και την απολύμανση των μονάδων, τη μεταφορά, τον εξοπλισμό και την υγιεινή του προσωπικού·
                                             
                                          
                                                iv)
                                             
                                             
                                                κανόνες σχετικά με τα τρόφιμα για το προσωπικό που βρίσκεται επιτόπου και απαγόρευση της διατήρησης χοιροειδών από το προσωπικό, όπου απαιτείται και κατά περίπτωση·
                                             
                                          
                                                v)
                                             
                                             
                                                ειδικό περιοδικό πρόγραμμα ευαισθητοποίησης του προσωπικού της εγκατάστασης·
                                             
                                          
                                                vi)
                                             
                                             
                                                την καθιέρωση και επανεξέταση, κατά περίπτωση, υλικοτεχνικών ρυθμίσεων για να διασφαλίζεται ο κατάλληλος διαχωρισμός μεταξύ των διαφόρων επιδημιολογικών μονάδων και να αποφεύγεται η άμεση ή έμμεση επαφή των χοιροειδών με ζωικά υποπροϊόντα και άλλες μονάδες·
                                             
                                          
                                                vii)
                                             
                                             
                                                διαδικασίες και οδηγίες για την επιβολή των απαιτήσεων βιοπροφύλαξης κατά την κατασκευή ή επισκευή των χώρων ή των κτιρίων·
                                             
                                          
                                                viii)
                                             
                                             
                                                εσωτερικό έλεγχο ή αυτοαξιολόγηση για την επιβολή των μέτρων βιοπροφύλαξης.